Οι γυναικείες μορφές στην επανάσταση του 1821 – Φτιαχνω Μονος Μου – Do it.gr\n22 Μαρτίου 00:00 2013 by admin\nΌσες γυναίκες ξεχώρισαν στην Ελληνική Επανάσταση του 1821 επέβαλαν άτυπα την ισοτιμία των φύλων στα πεδία των μαχών. Με το απαράμιλλο θάρρος τους, την αξιοθαύμαστη γενναιότητα, τις περιπέτειες και τις θυσίες τους αποτελούν αξεπέραστα σύμβολα δυναμισμού και πατριωτισμού που συνεχίζουν να εμπνέουν σε εθνικά κρίσιμες περιόδους.ΣΟΥΛΙΩΤΙΣΣΕΣΟι σχέσεις των φύλων στο περήφανο και αδούλωτο Σούλι ήταν διαφορετικές απ΄ ό,τι στην υπόλοιπη Ελλάδα. Θύμιζαν τη θέση της γυναίκας στην αρχαία Σπάρτη. Οι άντρες σέβονταν τις γυναίκες τους και συχνά ζητούσαν τη γνώμη τους, ιδιαίτερα σε κρίσιμες περιστάσεις. Οι σεβαστότερες απ΄ αυτές αναλάμβαναν το ρόλο του διαιτητή σε διαμάχες μεταξύ των ανδρών. Αντίθετα, ουδέποτε άνδρες ανακατεύονταν σε γυναικείους καβγάδες.\nΜερικές καπετάνισσες έπαιρναν μέρος στα στρατιωτικά συμβούλια, όπου οι γνώμες τους υπολογίζονταν όσο και των καπεταναίων. Στο σπίτι, τέλος, οι γυναίκες ήταν οι αδιαμφισβήτητες αφέντρες. Οι Σουλιώτισσες, πέρα από το νοικοκυριό, έπαιρναν όλες μέρος στις πολεμικές επιχειρήσεις, όπου ο ρόλος τους ήταν, σε πρώτη φάση, εφεδρικός και βοηθητικός Όταν όμως οι περιστάσεις το απαιτούσαν, οι γυναικείες εφεδρείες ρίχνονταν στη μάχη, άλλοτε κατρακυλώντας βράχους πάνω στον εχθρό, άλλοτε περιβρέχοντάς τον με καυτά βόλια, άλλοτε ορμώντας μπροστά με το σπαθί στο χέρι.Την ίδια χρονική στιγμή(Δεκ. 1803), η Δέσπω Σέχου-Μπότση, σύζυγος του Γιωργάκη Μπότση, κυνηγημένη από τους Τουρκαλβανούς, μετά τη συνθηκολόγηση του Αλή Πασά με τους Σουλιώτες, οχυρώθηκε με τις κόρες, τις νύφες και τα εγγόνια της στον πύργο του Δημουλά στη Ρηνιάσα και ύστερα από σθεναρή αντίσταση ανατίναξε τον πύργο, για να μην παραδοθούν στον εχθρό.\nΑπό τις Σουλιώτισσες ξεχώρισαν άλλες δυο, οι οποίες υπήρξαν οι διασημότερες από τις άλλες, καταφέρνοντας να περάσουν τα ονόματά τους στο δημοτικό τραγούδι κι από εκεί στη σφαίρα του θρύλου. Η Μόσχω Τζαβέλα, σύζυγος του Λάμπρου, κατέχει τον τίτλο της «γυναίκας του Σουλίου». Ήταν η πρώτη και μεγαλύτερη ηρωίδα του Σουλίου. Με βαριά καρδιά έδωσε στο χέρι του αιμοβόρου Αλή Πασά τον πρωτότοκο γιο της Φώτο, για θυσία, και έβαλε πάνω από τον ίδιο της το γιο την αγάπη της για την πατρίδα. «Το παιδί μου είναι παιδί του Σουλίου και σα γλιτώσει το Σούλι γλιτώνει και το παιδί μου»,είπε χαρακτηριστικά στον πασά.Μια άλλη γυναίκα φυσιογνωμία που ξεχώρισε ήταν η Χάιδω Γιαννάκη Σέχου. Το όνομά της είχε πρωτακουστεί στον πόλεμο του 1792, όπου ο ηρωισμός της , μας πληροφορούν ξένοι διπλωμάτες την εποχή εκείνη στην κατεχόμενη Ελλάδα, προκαλούσε το σεβασμό και το θαυμασμό των συμπατριωτών της. Πρώτη έτρεχε στη μάχη, συχνά δίπλα στους άντρες, συχνότερα μπροστά απ’ αυτούς. Η ηρωίδα αυτή άγγιξε το απόγειο της δόξας της στη δραματική τριετία 1800-1803, οπότε «καμιά γυναίκα δεν αναδείχθηκε όσο η Χάιδω», βεβαιώνει ο Γερμανός Μπαρτόλντι.ΜΕΣΟΛΟΓΓΙΤΙΣΣΕΣΑξιοθαύμαστο θάρρος έδειξαν και οι Μεσολογγίτισσες «ελεύθερες πολιορκημένες», οι οποίες σε όλη τη διάρκεια της μακράς πολιορκίας του προπυργίου της δυτικής Ελλάδας βοήθησαν με κάθε τρόπο στην άμυνα:μεταφορά υλικών για τα οχυρωματικά έργα, περίθαλψη των ασθενών και τραυματιών.Φιλέλληνες πολεμιστές του Μεσολογγίου, όπως ο Αύγουστος Φαμπρ και άλλοι, έχουν αποθανατίσει ατέλειωτες σκηνές βομβαρδισμών με θύματα γυναίκες, όπως εκείνη με τις έξι φίλες που περπατούσαν μαζί και μια οβίδα έσκασε στα πόδια τους, σκοτώνοντας ή τραυματίζοντας και τις έξι. Ή εκείνη με το αίμα μιας πληγωμένης μητέρας να βρέχει τα πτώματα των εννέα κοριτσιών της, τα οποία κείτονταν γύρω της. Οι Μεσολογγίτισσες όχι μόνο δε δείλιασαν, αλλά αντίθετα εμψύχωναν τους μαχητές και τους παρακινούσαν να αγωνιστούν ως το τέλος.\nΌταν αποφασίζεται η ηρωική έξοδος(10 Απριλίου 1826), μετά το φοβερό λιμό, ακολουθούν πολλές γυναίκες με αντρική ενδυμασία, κρατώντας από το ένα χέρι το σπαθί και από το άλλο το μωρό τους, ενώ οι άοπλες μπήκαν στη μέση της φάλαγγας μαζί με τα παιδιά τους. Αυτές οι γυναίκες είχαν την ίδια φρικτή τύχη, όπως και οι άνδρες της Εξόδου, κατά τη γνωστή φοβερή σύγχυση που επικράτησε, και όσες κατάφεραν να γυρίσουν στην πόλη αυτοκτόνησαν, σφαγιάστηκαν ή αιχμαλωτίστηκαν. Από ότι ξέρουμε από τις τόσες ηρωίδες του Μεσολογγίου λίγα ονόματα διέσωσε η ιστορία για τις ηρωικές πράξεις τους.Μια από τις γυναίκες του Μεσολογγίου ήταν και η Αλεφαντώ. Η ενδυμασία προσιδίαζε αυτής των αντρών.Αψηφούσε τους κινδύνους, τις κακουχίες και τις στερήσεις. Αντίθετα, εμψύχωνε τους άνδρες στον αγώνα και θυσίασε τη ζωή της για την ελευθερία και την τιμή της.Εκτός από αγωνίστρια, ήταν σύζυγος και μητέρα. Ο σύζυγός της σκοτώθηκε το Μάιο του’21 και νεαρά τότε η Αλεφαντώ έμεινε χήρα με μια μικρή κόρη.Όταν έγινε η έξοδος,συνελήφθη μαζί με την κόρη της και για πολλά χρόνια είχεμαρτυρική ζωή.ΧΙΩΤΙΣΣΕΣΟι γυναίκες της Χίου, σύμφωνα με περιηγητές της εποχής, ήταν «ωραίες και αβρές», με «ευγενική συμπεριφορά, ιδιαίτερα απέναντι στους ξένους». «Πουθενά αλλού οι γυναίκες δεν απολαμβάνουν τόση ελευθερία κι ωστόσο καμιά κατάχρησή της δεν παρατηρείται. Εργάζονται και τραγουδάνε. Τα σκάνδαλα είναι σπάνια».\nΟι σφαγές στο νησί(1822) εμπνέουν το Γάλλο ζωγράφο Ντελακρουά, που στο γνωστό του πίνακα αποτυπώνει όλη τη φρίκη αυτής της τραγωδίας. Από τους 100.000 κατοίκους στο νησί έμειναν λιγότεροι από 2000. «Χιλιάδες γυναίκες , κορίτσια κι αγόρια πουλιόνταν κάθε μέρα στο παζάρι. Πολλά από αυτά τα δυστυχισμένα πλάσματα αυτοκτόνησαν κατά τη μεταφορά. Βλέπεις γυναίκες να μη δέχονται τροφή, μ’ όλο που μαστιγώνονταν, για να πεθάνουν από την πείνα», ανέφερε ο Άγγλος πρόξενος στη Σμύρνη Francis Werry.ΛΑΣΚΑΡΙΝΑ ΜΠΟΥΜΠΟΥΛΙΝΑ (1771-1825)Η Καπετάνισσα Μπουμπουλίνα ξέφευγε από τα γυναικεία πρότυπα της εποχής της. Μεγαλωμένη στη θάλασσα, από νωρίς εκδήλωσε την αγάπη της για τα πλοία και τα ταξίδια. Η μυθιστορηματική ζωή της, από τη γέννηση της ακόμη, ήταν γεμάτη περιπέτειες που σφυρηλάτησαν το χαρακτήρα της, ένα χαρακτήρα ανεξάρτητο, δυναμικό, αγωνιστικό. Καπετάνισσα, λοιπόν, όχι μόνο στα πλοία, αλλά και στην ίδια της τη ζωή. Γεννήθηκε ορφανή από πατέρα, έμεινε δύο φορές χήρα και με μεγάλη περιουσία την οποία διαχειρίστηκε με πολλή ευστροφία και κατάφερε να την αυξήσει. Γεύτηκε συχνά το φθόνο των συμπατριωτών της και γι’ αυτό αντιμετώπισε πολλές δυσκολίες, τις οποίες πάντα ξεπερνούσε.Σύμφωνα με ανεπιβεβαίωτες προφορικές μαρτυρίες, το 1819 στην Κωνσταντινούπολη μυήθηκε στη Φιλική Εταιρία. Μετά την έκρηξη της Επανάστασης από τους πρώτους συμμετείχε ενεργά, προσφέροντας χρήματα και πολεμοφόδια και διαθέτοντας τα πλοία της στην υπηρεσία του Αγώνα. Η μεγαλύτερη απώλεια ήταν ο θάνατος του πρωτότοκου γιου της (από τον πρώτο της γάμο) Γιάννου Γιάννουζα, στα τέλη Απριλίου του 1821,σε μια συμπλοκή με τους Τούρκους έξω από το Άργος. Η Μπουμπουλίνα έλαβε μέρος με το πλοίο της «Αγαμέμνων» στην πολιορκία του Ναυπλίου και μετά την απελευθέρωσή του εγκαταστάθηκε εκεί σε οίκημα που της παραχώρησε η επαναστατική κυβέρνηση.«Από της εμφανίσεώς της εις τον Αργολικόν, επί ιδίου πλοίου δια την πολιορκίαν του Ναυπλίου, και έπειτα εις το Αργος» γράφει ο Διονύσιος Κόκκινος, «η φυσιογνωμία της Μπουμπουλίνας καθίσταται η αμαζόνιος διακόσμησις του πολεμικού πίνακος του 1821.\nΗ δόξα της, που έφτασε μέχρι της εκπλήκτου δια την δράσιν της Ευρώπης, οφείλεται εις πραγματικάς πολεμικάς πράξεις.» Το Σεπτέμβριο του 1821 βρέθηκε στο στρατόπεδο του Κολοκοτρώνη στην Τρίπολη και μπήκε από τους πρώτους στην πόλη. Η εκεί συμπεριφορά της προξένησε σχόλια για αρπαγή κοσμημάτων από τις γυναίκες του χαρεμιού με υπόσχεση την ασφάλεια της ζωής τους. Ο πρωταγωνιστικός της ρόλος δεν την άφησε αμέτοχη στις εμφύλιες διαμάχες, κατά τις οποίες υποστήριξε τους στρατιωτικούς και το Θεόδωρο Κολοκοτρώνη, με τον οποίο είχε συγγενέψει, μετά το γάμο της κόρης της Ελένης Μπούμπουλη με τον Πάνο Κολοκοτρώνη.Η φιλοπατρία υπερισχύει όλων των άλλων συναισθημάτων της, δηλαδή της πικρίας της από τις έριδες των πολιτικών και την έκβαση του αγώνα. Και ενώ κάνει πάλι προετοιμασίες, για να λάβει μέρος στο αγώνα εναντίον του Ιμπραήμ, έρχεται το αναπάντεχο τέλος της. Η ηλιοκαμένη κόρη της θάλασσας πέφτει νεκρή από σπετσιώτικο βόλι, στις 22 Μαΐου 1825,στο σπίτι του πρώτου της άνδρα, του Γιάννουζα. Αιτία; Μια λογομαχία της με άτομα από την οικογένεια της Κούτση Ευγενίας, αγαπημένης του γιου της Μπουμπουλίνας. Άδοξο και τραγικό λοιπόν το τέλος αυτής της γυναίκας που μέσα της ξεχείλιζε, πιο ισχυρή από όλα τα άλλα, η αγάπη της για την πατρίδα.ΜΑΝΤΩ ΜΑΥΡΟΓΕΝΟΥΣ (1796-1840)Γεννήθηκε στην Τεργέστη, όπου ήταν εγκατεστημένος ο πατέρας της Νικόλαος Μαυρογένης, μέλος της Φιλικής Εταιρίας, στην οποία μυήθηκε και η Μαντώ το 1820. Εκτός από το ψυχικό σθένος και τη μεγάλη περιουσία, διαθέτει και μια πλούσια δυτική παιδεία, που περιλαμβάνει άριστη γνώση της Γαλλικής και Ιταλικής, καθώς και της Τουρκικής, προσόν που της επιτρέπει να δραστηριοποιηθεί σε μια μεγάλη προσπάθεια επηρεασμού της ευρωπαϊκής κοινής γνώμης. Οι επιστολές της προς τις Παριζιάνες και τις Αγγλίδες εντυπωσιάζουν, συγκινούν και συζητιούνται τόσο στο Παρίσι όσο και στο Λονδίνο. Το 1820 ήρθε στην Ελλάδα και εγκαταστάθηκε στην Τήνο και τη Μύκονο, πατρίδα της μητέρας της. Διέθεσε όλη την πατρική περιουσία στον απελευθερωτικό αγώνα, ενώ έλαβε και η ίδια μέρος σε πολλές επιχειρήσεις. Με τη λήξη της επανάστασης εγκαταστάθηκε στο Ναύπλιο και τιμήθηκε, με διάταγμα του Καποδίστρια, για τις υπηρεσίες της με μια μικρή σύνταξη και το βαθμό της αντιστράτηγου. Μετά τη δολοφονία του Καποδίστρια αναγκάστηκε, ύστερα από τον άτυχο έρωτα της με το Δημήτριο Υψηλάντη και την έντονη πολεμική του Κωλέττη, να επιστρέψει στη Μύκονο. Φτωχή, έχοντας δωρίσει την τεράστια περιουσία της στον αγώνα, κατέφυγε κοντά στους συγγενείς της στην Πάρο. Εκεί πέθανε από τυφοειδή πυρετό.Ως γυναίκα η Μαντώ ήταν το αντίθετο της Μπουμπουλίνας, νεαρή, λεπτή και λυγερόκορμη, με εύθραυστη ομορφιά. Γυναίκα μεσόκοπη, όταν άρχισε ο αγώνας, τραχιά, με χοντρά χαρακτηριστικά κι αρρενωπά φερσίματα η αντικομφορμίστρια Μπουμπουλίνα. Μόνα κοινά σημεία τους οι μεγάλες περιουσίες τους και η φλογερή πίστη της στο ιδανικό της ελευθερίας που τις μεταμόρφωσε σε ατρόμητες μαχήτριες για την ανεξαρτησία της Ελλάδας.ΕΡΩΤΕΣ ΣΤΗΝ ΕΠΑΝΑΣΤΑΣΗ ΤΟΥ 21Έρωτας και πόλεμος δεν είναι έννοιες ασυμβίβαστες και αλληλοαναιρούμενες. Το αντίθετο μάλιστα! Ο Πάρης και η ωραία Ελένη, ο Αχιλλέας κι η Βρισηίδα, ο Αντώνιος κι η Κλεοπάτρα, απλώς επιβεβαιώνουν τον κανόνα. Η επανάσταση του 21 δε θα μπορούσε να αποτελεί εξαίρεση. Πριν την επανάσταση στα τουρκοκρατούμενα Γιάννενα, πλέχτηκε ένα ειδύλλιο που είχε οδυνηρή κατάληξη.Οι πρωταγωνιστές ήταν ο Μουχτάρ και η κυρά Φροσύνη. Εκείνος ήταν γιος του Αλή πασά, παντρεμένος αλλά δεινός γυναικοκατακτητής κατά το λόρδο Μπάυρον. Εκείνη ήταν μια γυναίκα εξαιρετικής ομορφιάς, που οι γονείς της την πάντρεψαν με τον κατά πολύ μεγαλύτερό της έμπορο και πρόκριτο των Ιωαννίνων Δημήτριο Βασιλείου. Λόγω επαγγελματικών υποχρεώσεων ο σύζυγος της Φροσύνης περνούσε μεγάλο μέρος της ζωής του στην Ευρώπη. Ο Μουχτάρ θαμπώθηκε απ’ την ομορφιά της και τη διεκδίκησε έντονα ώσπου την κατέκτησε. Ο πατέρας του, από ερωτική αντιζηλία, την έπνιξε στη λίμνη των Ιωαννίνων μαζί με άλλες δεκαεφτά γυναίκες, με την κατηγορία ότι επρόκειτο για γυναίκες «ελαφρών ηθών». Θρυλικά έχουν μείνει κάποια ειδύλλια που πλέχτηκαν μέσα στις φλόγες του πολέμου.Γνωστός σε όλους μας είναι ο θυελλώδης έρωτας της Μαντώς Μαυρογέννους για τον πρίγκηπα Δημήτριο Υψηλάντη. Εκείνος ήταν πληρεξούσιος ηγέτης του αδελφού του Αλέξανδρου Υψηλάντη, που κήρυξε την επανάσταση στις παραδουνάβιες ηγεμονίας ως γενικός επίτροπος της αρχής, της Φιλικής εταιρείας. Ήταν κι ο ίδιος μέλος της Φιλικής και αρχηγός του στρατού ανατολικής Ελλάδος. Εκείνη ήταν γόνος μεγαλοαστικής οικογένειας με μόρφωση και πλούτη, ηρωίδα της επανάστασης. Η δραστηριότητά της κατά τη διάρκεια του αγώνα και η διάθεση της περιουσίας της γι’ αυτόν, της απέδωσαν το αξίωμα της αντιστρατήγου, τιμή που ο Καποδίστριας απένειμε για πρώτη φορά σε γυναίκα. Ο έρωτάς τους που γεννήθηκε μέσα στις φλόγες του αγώνα, χωρίς να επισημοποιηθεί από γάμο, ήταν μία από τις αφορμές που δόθηκαν στους πολιτικούς της αντιπάλους για να εξορίσουν τη Μαντώ Μαυρογέννους από το πολιτικό προσκήνιο.Ο αρχιστράτηγος της Ρούμελης Γεώργιος Καραϊσκάκης αν και παντρεμένος μαγεύτηκε από την ομορφιά μιας όμορφης τουρκοπούλας που την είχε εκχριστιανίσει, της Μαριώς. Ήταν πανέμορφη και πανέξυπνη. Στις μάχες ήθελε να είναι παρούσα και ντυνόταν αντρικά με τη φουστανέλα. Τη φώναζαν μάλιστα «Ζαφείρη». Δεν δίστασε μάλιστα να την πάρει μαζί του, μεταμφιεσμένη σε άντρα, στο νησάκι Κάλαμος, όπου είχε φυγαδεύσει την οικογένειά του, για λόγους ασφαλείας και να την παρουσιάσει ως φίλο του, στη γυναίκα του Γκόλφω. Ο στρατηγός Καραϊσκάκης ήταν γνωστός για την πυγμή του και την ικανότητά του να επιβάλλει τις θελήσεις και τα πάθη του.


Τμήμα[Επεξεργασία | επεξεργασία κώδικα]\nΕξαιτίας της έλλειψης αγωνιστικής δραστηριότητας στην Ελλάδα, το τμήμα περιορίζεται σε διδασκαλία και εκδηλώσεις με χαρακτήρα διάδοσης του αθλήματος ή επίδειξης. Τα μαθήματα για τη χρονιά 2015-16 διακρίνονταν σε ενηλίκων και παιδικά, αμφότερα ωριαία και τρισεβδομαδιαίας βάσης. Έως και την περίοδο 2020-2021 φαίνεται να γίνονταν προπονήσεις αφού τον Σεπτέμβριο του 2020 είχε ανακοινωθεί, μαζί με τα υπόλοιπα αθλήματα πολεμικών τεχνών, πρόγραμμα προπονήσεων δύο φορές την εβδομάδα από μία ώρα. Αντίθετα, τον Σεπτέμβριο του 2021 δεν φαίνεται να ανακοινώθηκε συνέχιση του προγράμματος.\nΓενική διευθύντρια, έφορος Χριστίνα Τσιλιγκίρη\nΓραμματέας Βούλα Νικολινάκου\n↑ Η capoeira στην Ελλάδα Αρχειοθετήθηκε 2016-03-18 στο Wayback Machine., pilatesdance.gr\n↑ Το νέο πρόγραμμα των Πολεμικών Τεχνών, [νεκρός σύνδεσμος] ιστότοπος ΟΣΦΠ\n↑ «Tο πρόγραμμα των τμημάτων των Πολεμικών Τεχνών». olympiacossfp | Ολυμπιακός ΣΦΠ. 1 Σεπτεμβρίου 2020. Ανακτήθηκε στις 28 Απριλίου 2022.\n↑ «ΕΝΑΡΞΗ ΑΚΑΔΗΜΙΩΝ ΠΥΓΜΑΧΙΑΣ - TAE KWON DO - KICK BOXING ΓΙΑ ΤΗ ΣΕΖΟΝ 2021-2022». Πολεμικές Τέχνες Ολυμπιακός ΣΦΠ - Martial Arts Olympiacos SFP. 2 Σεπτεμβρίου 2021.\nΑνακτήθηκε από "https://el.wikipedia.org/w/index.php?title=Ολυμπιακός_Σ.Φ.Π._(καποέιρα)&oldid=9449215"\nΤελευταία τροποποίηση 07:13, 28 Απριλίου 2022.


Η Ελλάδα του Τουργκούτ | KefalonianMantata\nΗ Ελλάδα του Τουργκούτ\nΚάποτε ένας πρόεδρος της Τουρκίας, ο Τουργκούτ Oζάλ, είχε πει ότι «Δεν χρειάζεται να προκαλέσουμε πόλεμο με την Ελλάδα, αφού οι πληθυσμιακές εξελίξεις των δύο λαών θα επιλύσουν το Κυπριακό και το Αιγαίο». Τότε, ο Oζάλ, εννοούσε ότι η δημογραφική άνθηση της Τουρκίας ήταν τέτοια που θα άλλαζε δραματικά τα δεδομένα ισχύος μεταξύ των δύο χωρών, ώστε η Τουρκία δεν θα χρειαζόταν να διαπραγματευτεί, απλά θα αρκούσε να περιμένει. Αρκετά χρόνια μετά, έρχεται η πολιτική των ανοιχτών συνόρων των ΣΥΡΙΖΑ-ΑΝΕΛ να αλλάξει τα δεδομένα υπέρ της Τουρκίας με ακόμα πιο γρήγορους ρυθμούς.\nO υπουργός Μεταναστευτικής Πολιτικής, κ. Μουζάλας, γνωστός και ως «φωτισμένη συνείδηση» σύμφωνα με δημοσιογράφους, πρόσφατα είπε ότι «Χιλιάδες μετανάστες θα εγκλωβιστούν εδώ». O εγκλωβισμός στην συγκεκριμένη περίπτωση έχει να κάνει με το γεγονός ότι χιλιάδες λαθρομετανάστες που δεν είναι Σύριοι, ή που δεν υποδύονται ότι είναι Σύριοι, έχουν επιλέξει την Ελλάδα ως τον υπ’ αριθμόν ένα προορισμό τους. Για να καταλάβει κανείς πόσο δημοφιλής έχει γίνει η Ελλάδα, τον Oκτώβριο από τους 218.000 μετανάστες που μπήκαν στην Ευρώπη, οι 210.000 επέλεξαν την Ελλάδα, δηλαδή το 96%. Αυτή η δημοφιλία της Ελλάδας οφείλεται στην απόφαση της κυβέρνησης των Τσίπρα-Καμμένου τον Φεβρουάριο του 2015 να κλείσει τα κέντρα φύλαξης και να δίνει αυτομάτως σ’ όποιον μπαίνει στην Ελλάδα εξάμηνη άδεια παραμονής που μπορεί να ανανεώνεται στο διηνεκές.\nO κ. υπουργός με την «φωτισμένη συνείδηση», κ. Μουζάλας, ξεχνά να μας διαφωτίσει για τους λόγους που κάνουν την Ελλάδα έναν παγκόσμιο προορισμό. Η πικρή αλήθεια είναι ότι η πολιτική των ανοιχτών συνόρων που με θρησκευτική πίστη εφαρμόζει η κυβέρνηση Τσίπρα-Καμμένου εγγυάται την συνέχεια των μεταναστευτικών ροών προς την πατρίδα μας. Αυτό που δεν είναι εγγυημένο είναι αν οι υπόλοιποι Ευρωπαίοι θα συνεχίσουν να δέχονται όσους αποφασίζουν να φύγουν από την Ελλάδα.\nO Τουργκούτ Oζάλ θα είχε μείνει έκπληκτος με την αφέλεια της πολιτικής τάξης και του δημοσιογραφικού κατεστημένου της Ελλάδας σήμερα. Δεν υπάρχει άλλη χώρα όπου βρίσκεται σε μια τόσο επικίνδυνη και σε πολλά σημεία εχθρική περιοχή και παρόλα αυτά εφαρμόζει μια πολιτική αυτοκατάργησης του ελληνικού έθνους στο όνομα της πιο πρόσφατης αριστερής ιδεοληψίας. Και να φαντασθεί κανείς, ότι ακόμα δεν έχουμε προλάβει να εορτάσουμε τα 200 χρόνια απελευθέρωσης από τον οθωμανικό ζυγό.


Φλερτάρετε και στα 70 σας, είναι αναζωογονητικό! | Andro\nΓιατί ένας άντρας, ακόμα και στην έβδομη δεκαετία της ζωής του, δεν πρέπει να αισθάνεται ότι το «παιχνίδι» έχει τελειώσει. Ο Sir Taki εξηγεί και συμβουλεύει.\nΜη φοβάστε να φλερτάρετε νεότερές σας γυναίκες. Το ασθενές φύλο δεν ενδιαφέρεται μόνο για το σεξ, όπως συμβαίνει με το ισχυρό. Οι νεαρές γυναίκες βρίσκουν ενδιαφέροντες τους μεγαλύτερους άντρες.\nΆραγε πόσο κρατούν τα νιάτα; Η εποχή της διαρκούς απογοήτευσης, τότε που πρέπει να προσποιείσαι ότι καταλαβαίνεις τα πάντα όταν δεν καταλαβαίνεις απολύτως τίποτα; Φεύγουν γρήγορα τα νιάτα. Ο χρόνος κυλάει χωρίς να το καταλάβεις κι εσύ απλώς μεγαλώνεις. Πρώτα χάνεται η ταχύτητα από τα χέρια και τα πόδια και, στη συνέχεια, η δύναμη. Καθώς το κορμί γίνεται πιο αργό και αδύναμο, το μυαλό γίνεται πιο σοφό –και αυτή είναι η υπέρτατη ειρωνεία της ανθρώπινης ζωής. Όταν είσαι νέος –κι αυτό ισχύει κυρίως για τους άντρες– σε ελκύουν οι μεγαλύτερες γυναίκες. Το δεδομένο αυτό αντιστρέφεται σιγά σιγά όσο μεγαλώνεις.\nΗ βασική συμβουλή απέναντι στη διαδικασία «ωρίμανσης» είναι να αγνοήσεις την ίδια τη διαδικασία. Για τους περισσότερους ανθρώπους, η μέση ηλικία αποτελεί ένα πρόβλημα, το οποίο αντιμετωπίζουν είτε επιλέγοντας να μην το σκέφτονται καν είτε αποδεχόμενοι τους νόμους της φύσης και προσαρμόζοντας τα σχέδιά τους. Ποια από τις δύο είναι η πιο σωστή αντιμετώπιση; Αυτό εξαρτάται από τις προσδοκίες που έχει καθένας από τη ζωή του, μεγαλώνοντας. Ωστόσο, η μέση ηλικία είναι σίγουρα πιο πλήρης και πιο ικανοποιητική όταν δεν συνοδεύεται από ασθένειες, φτώχεια και την αίσθηση του μάταιου –ειδικά το πρώτο και το τρίτο είναι πολύ σημαντικά. Αλλάζω χωρίς δεύτερη σκέψη τα πλούτη με την υγεία και με μια φρέσκια ματιά για τη ζωή.\n«Κυνηγήστε κορίτσια, γοητέψτε τα. Εγώ χρησιμοποιώ με τις πιτσιρίκες την εξής ατάκα: ‘’Μήπως κατά τύχη σας αρέσουν οι μεγαλύτεροι άντρες;’’»Tweet\nΕίχα πολλούς φίλους από τα νιάτα μου, οι οποίοι γεννήθηκαν πλούσιοι και γέρασαν πλούσιοι, αλλά δεν έκαναν απολύτως τίποτα στη ζωή τους και κατέληξαν σήμερα απελπιστικά μόνοι και δυστυχείς. Στην Αμερική, οι περισσότεροι από τους ηλικιωμένους φίλους μου σύχναζαν σε λέσχες, έπιναν όλη μέρα και αποκοιμιούνταν στους καναπέδες της λέσχης –όπου, φυσικά, τους ξύπναγαν οι υπάλληλοι και τους έστελναν σπίτια τους. Στη Ρώμη, σύχναζαν σε μεγάλα palazzos, αναπολώντας τις παλιές καλές μέρες πριν από το σοσιαλισμό. Στην Αγγλία, πολλοί από αυτούς πέθαναν από το πιοτό και τη βαρεμάρα στα τεράστια εξοχικά σπίτια τους.\nΕγώ όμως αποδείχτηκα έξυπνος για πρώτη φορά στη ζωή μου. Λίγο προτού αφήσω πίσω μου την τρίτη δεκαετία της ζωής μου και πατήσω τα τριάντα, έγινα δημοσιογράφος και συγγραφέας – και έκτοτε παραμένω τέτοιος. Αν και προπονούμαι καθημερινά στο τζούντο και το καράτε, κάνω σκι και βάδην, ασκώ εξίσου και το πνεύμα μου στη διάρκεια της μέρας –ενίοτε και της νύχτας–, αναζητώντας και οργανώνοντας τι θα γράψω την επόμενη φορά. Ο φίλος μου Νόρμαν Μέιλερ, ο οποίος πέθανε το 2007 σε ηλικία 84 ετών, είχε εγκαταλείψει το μποξ είκοσι πέντε χρόνια πριν. Το πνεύμα και η γραφή του ωστόσο ήταν σβέλτα και φρέσκα, αφού έγραφε κάθε μέρα της ζωής του, συμπεριλαμβανομένων και των ημερών όπου υπέφερε από φριχτά χανγκόβερ. Όσο μεγαλώνεις, η ανάγκη για εξάσκηση του πνεύματος είναι μεγαλύτερη από αυτή για εξάσκηση του σώματος. Η δική μου καλή τύχη έγκειται στο ότι, αντί να γίνω εφοπλιστής ή βιομήχανος σαν τον πατέρα μου, έγινα συγγραφέας.\nΔιαβάστε ακόμα: Κοντός στο μάτι; Καν’ το όπως ο Σαρκοζί!\nΙδού όμως κάποιες απλές συμβουλές για όσους έχουν ήδη μπει στο τερέν της προχωρημένης ωριμότητας:\n-Μην κάνετε παρέα με ανθρώπους της ηλικίας σας. Είναι αφόρητα βαρετό να ακούς συνεχώς για ασθένειες που έχουν αποκτήσει οι συνομήλικοί σου.\n-Μη φοβάστε να φλερτάρετε με πολύ νεότερές σας γυναίκες. Το ασθενές φύλο δεν ενδιαφέρεται μόνο για το σεξ –όπως συμβαίνει με το ισχυρό. Οι νεαρές γυναίκες βρίσκουν ενδιαφέροντες τους μεγαλύτερους άντρες. Γνώρισα πριν από λίγα χρόνια μια όμορφη νέα ηθοποιό, τη Ρόμπιν Ράιτ Πεν, σύζυγο τότε του ηθοποιού Σον Πεν. Με ρώτησε τι σημαίνει το όνομα «Taki». Ήμασταν έξω από ένα εστιατόριο στη Νέα Υόρκη και καπνίζαμε. «Είναι πολύ κοινό όνομα», της εξήγησα. «Όλοι οι κομμωτές “Taki” λέγονται». «Κομμωτής είστε;», με ρώτησε γλυκά. Ανοίξαμε λοιπόν μια ολόκληρη συζήτηση που φάνηκε να την ενδιαφέρει, ώσπου βγήκε ο αντρούλης της, της είπε να μη μιλάει σε ξένους και την πήρε μέσα μαζί του. Αυτό το περιστατικό μου έφτιαξε τη βραδιά.\n«Να είστε πάντοτε φρέσκος, καθαρός, μαυρισμένος και καλοντυμένος. Δεν υπάρχει τίποτα χειρότερο από έναν βρομόγερο –στο κορμί, φυσικά».Tweet\n-Όταν ξυπνάτε το πρωί, σκεφτείτε πως η μέρα που ξεκινά θα είναι η σπουδαιότερη της ζωής σας. Κυνηγήστε κορίτσια, γοητέψτε τα. Εγώ αυτήν την εποχή χρησιμοποιώ με τις πιτσιρίκες την εξής ατάκα: «Μήπως κατά τύχη σας αρέσουν οι μεγαλύτεροι άντρες;». Τη λέω χαμογελώντας, αφήνοντας να υπονοηθεί πως ασφαλώς και δεν τους αρέσουν. Θα εκπλαγείτε όταν διαπιστώσετε πόσες θα σας χαμογελάσουν και θα πιάσουν ψιλοκουβέντα μαζί σας.\n-Να είστε πάντοτε φρέσκος, καθαρός, μαυρισμένος και καλοντυμένος. Δεν υπάρχει τίποτα χειρότερο από έναν βρομόγερο – στο κορμί, φυσικά, γιατί εγώ προσωπικά είμαι ήδη ένας βρομόγερος στο μυαλό. Καλή επιτυχία.\nflirt sir taki Θεοδωρακόπουλος φλέρτ


RADAR: Ο ΑΓΡΥΠΝΟΣ ΦΡΟΥΡΟΣ: ΝουΔοΣΥΡΙΖΑίικο ΣΟΥΡΓΕΛΟΞΕΦΤΙΛΑΡΑΔΙΚΟ: Αγαπητέ κε Πρωθυπουργέ, μη προσβάλετε την αξιοπρέπειά μας με “συριζέικους” μποναμάδες!\nΝουΔοΣΥΡΙΖΑίικο ΣΟΥΡΓΕΛΟΞΕΦΤΙΛΑΡΑΔΙΚΟ: Αγαπητέ κε Πρωθυπουργέ, μη προσβάλετε την αξιοπρέπειά μας με “συριζέικους” μποναμάδες!\nσταδιακά τα καλά νέα, όσο κερδίζουμε δημοσιονομικό χώρο», είπε χθες ο πρωθυπουργός Κυριάκος Μητσοτάκης στο υπουργικό συμβούλιο, προετοιμάζοντας το έδαφος για μια συμβιβαστική λύση στο θέμα του αναμενόμενου κοινωνικού μερίσματος, που έχει προβληματίσει και διχάσει την κυβέρνηση, καθώς καλείται να ισορροπήσει ανάμεσα σε παροχές και ασφαλή επίτευξη του στόχου για πρωτογενές πλεόνασμα 3,5% του ΑΕΠ.\nΣτο πλαίσιο αυτό, το οικονομικό επιτελείο επιχειρεί τώρα να παίξει στο γήπεδο της Ν.Δ., προβάλλοντας τις φοροελαφρύνσεις και απαντώντας στις επικρίσεις ότι έχει παραμελήσει τη μεσαία τάξη. Επικρίσεις που διατυπώθηκαν επειδή το φορολογικό νομοσχέδιο δεν μειώνει τους φόρους για εισοδήματα 20.000-50.000 ευρώ.\nΟ κ. Σταϊκούρας ξεκαθάρισε χθες ότι η μεσαία τάξη βρίσκεται σε πιο χαμηλά εισοδήματα. Σύμφωνα με τον ορισμό του ΟΟΣΑ κινείται: Σε 6.294-16.783 ευρώ για νοικοκυριά με 1 άτομο, 8.901-23.735 για 2 άτομα και 10.901-29.069 για 3 άτομα. Οσο για το μέσο εισόδημα, είπε, που δεν περιλαμβάνει περιουσιακά ή κοινωνικά στοιχεία, ήταν το 2017 15.556 ευρώ για νοικοκυριά και 7.863 το ατομικό. Το 52% των δηλώσεων είχε οικογενειακό εισόδημα κάτω των 8.000 ευρώ, το 83% κάτω των 20.000 ευρώ. Στα νοικοκυριά με 2 παιδιά, λίγο περισσότερο από τα μισά είχαν οικογενειακό εισόδημα κάτω από 15.000 ευρώ. «Τα μεσαία εισοδήματα μέσα στην κρίση, κυρίως τα τελευταία χρόνια, συρρικνώθηκαν δραματικά», είπε ο κ. Σταϊκούρας, προσθέτοντας ότι στόχος της κυβέρνησης είναι να τα ενισχύσει. Προς τούτο επικαλέστηκε τη μείωση του ΕΝΦΙΑ, το φορολογικό νομοσχέδιο, την αύξηση του επιδόματος θέρμανσης, τις πρωτοβουλίες διεύρυνσης της φορολογικής βάσης. Ωστόσο, πρόσθεσε: «Εξαγγελίες μοιρασιάς ανύπαρκτων χρημάτων δεν πρόκειται να κάνουμε».\nΕτικέτες ΝΔ, ΞΕΦΤΙΛΙΚΙΑ, ΟΙΚΟΝΟΜΙΑ, ΠΟΛΙΤΙΚΗ, ΣΟΥΡΓΕΛΑ, ΥΠΑΡΚΤΟΣ ΕΛΛΗΝΙΣΜΟΣ


Chaiyo, Σιάτλ - Κριτικές εστιατορίων - TripAdvisor\nΗνωμένες Πολιτείες Ουάσιγκτον Σιάτλ Εστιατόρια σε Σιάτλ Chaiyo\nΝο 1.657 από 3.257 στην κατηγορία Εστιατόρια για: Σιάτλ €€ - €€€\nΑσιατική, Ταϊλανδέζικη 11749 15th Ave NE, Σιάτλ, WA 98125-5025+1 206-361-8888Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 19 κριτικέςΕξαιρετικό48%Πολύ καλό42%Μέτριο5%Ανεπαρκές5%Πολύ κακό0%Ανοιχτό τώρα11:00 - 21:00Κυρ12:00 - 21:00Δευ - Πεμ11:00 - 21:00Παρ11:00 - 22:00Σαβ12:00 - 22:00Αναλυτικό ωράριο ΚΟΥΖΙΝΕΣ Ασιατική, Ταϊλανδέζικη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 11749 15th Ave NE, Σιάτλ, WA 98125-5025Όλες οι λεπτομέρειες Βελτίωση αυτής της καταχώρισηςΑυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο έχει σερβιτόρους και σερβιτόρες;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (19)Βαθμολογία ταξιδιωτών Εξαιρετικό1Πολύ καλό1Μέτριο1Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (3)Αγγλικά (18)Ιαπωνικά (1)Γλώσσα Ελληνικά (3)Αγγλικά (18)Ιαπωνικά (1)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLoveCreatureComfortΣιάτλ, Ουάσιγκτον6115Η κριτική γράφτηκε 16 Ιουνίου 2016 Μέσος όρος ταϊλανδέζικο φαγητό για μεσημεριανό γεύμαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιloverainskySeattle227150Η κριτική γράφτηκε 11 Νοεμβρίου 2014 Νόστιμο φαγητό στο μικρό Ζεστό ΕστιατόριοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιrinaSeattleseattle11317Η κριτική γράφτηκε 10 Μαρτίου 2013 Πολύ ωραίο μέρος με ποιότητα φαγητού!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαMama Stortini's45 κριτικές 1,13 χλμ μακριά Patty's Eggnest65 κριτικές 0,82 χλμ μακριά Gyro Hut6 κριτικές 0,87 χλμ μακριά ENAT ETHIOPIAN RESTAURANT16 κριτικές 0,21 χλμ μακριά Κοντινά αξιοθέαταCrest Cinema Center5 κριτικές 3,78 χλμ μακριά Northgate Mall29 κριτικές 1,39 χλμ μακριά Matthews Beach Park10 κριτικές 3,71 χλμ μακριά Regal Thornton Place Stadium 14 & IMAX9 κριτικές 1,69 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Chaiyo και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n11749 15th Ave NE, Σιάτλ, WA 98125-5025 Τοποθεσία:\nΓειτονιά: Northgate Αριθμός τηλεφώνου:


Συνεχίζουν την προεκλογική τους εκστρατεία Μπους και Κέρυ - 2004-08-20\nΟ πρόεδρος Μπους και ο δημοκρατικός αντίπαλός του για την προεδρία Τζον Κέρυ, πραγματοποίησαν προεκλογικές εκστρατείας σε πολιτείες, στις οποίες η έκβαση της ψηφοφορίας στις εκλογές του Νοεμβρίου θα εξαρτηθεί από τους αναποφάσιστους ψηφοφόρους. Ανάμεσα στα θέματα που κυριάρχησαν αυτή τη βδομάδα, ήταν τα σχέδια για αναδιάρθρωση των αμερικανικών δυνάμεων και ο πόλεμος κατά της τρομοκρατίας.\nΟ πρόεδρος Μπους πραγματοποίησε προεκλογικές εμφανίσεις σε διάφορες πολιτείες, την υποστήριξη των οποίων, σύμφωνα με τους αναλυτές, χρειάζεται προκειμένου να επανεκλεγεί. Μιλώντας σε παλαιούς πολεμιστές στο Οχάϊο ο αμερικανός πρόεδρος αναφέρθηκε στα σχέδιά του για ανάκληση κατά τα επόμενα πέντε με έξη χρόνια των περίπου 70.000 Αμερικανών στρατιωτών που βρίσκονται στην Ευρώπη και την Ασία. Είπε συγκεκριμένα: «Η ανακατάταξη των στρατιωτικών μας δυνάμεων για την αντιμετώπιση των απειλών του 21ου αιώνα, θα αποβεί προς ώφελος των Αμερικανών φορολογουμένων, γιατί με το κλείσιμο ορισμένων βάσεων και εγκαταστάσεών μας στο εξωτερικό, που δεν εξυπηρετούν πια κανένα σκοπό, θα εξοικονομηθούν χρήματα.»\nΌμως ο δημοκρατικός αντίπαλος του προέδρου Μπους, γερουσιαστής Τζον Κέρυ, απευθυνόμενος στο ίδιο ακροατήριο λίγες μέρες αργότερα, είπε με την πρόταση του κ. Μπους υπονομεύεται ο πόλεμος κατά της τρομοκρατίας και τίθεται σε κίνδυνο η εθνική ασφάλεια της χώρας. Κατά την έκφρασή του: «Το αόριστα διατυπωμένο σχέδιο του προέδρου δεν ενισχύει τη θέση μας στον πόλεμο κατά της τρομοκρατίας, ούτε και μετριάζει το βάρος που έχει επωμισθεί ο στρατός μας. Επί πλέον προβλέπει τη μονομερή απομάκρυνση από την κορεατική χερσόνησο 12.000 στρατιωτών μας, τη στιγμή που διαπραγματευόμαστε με τη Βόρεια Κορέα, μια χώρα που διαθέτει πυρηνικά όπλα.»\nΚαι ενώ ο κ. Κέρυ μιλούσε στο Οχάϊο, ο πρόεδρος Μπους προσπαθούσε να προσελκύσει ψηφοφόρους στις πολιτείες Ουάϊσκόνσιν, Μινεσότα και Δυτική Βιρτζίνια, δίνοντας στις ομιλίες του έμφαση σε θέματα εθνικής ασφάλειας και επιδιώκοντας να εξασφαλίσει υποστήριξη για τη δημιουργία ενός εθνικού αντιπυραυλικού αμυντικού συστήματος, προσπαθώντας παράλληλα να πείσει τους ψηφοφόρους για τις ηγετικές του ικανότητες και για την πείρα του στην καταπολέμηση της τρομοκρατίας.\nΟ Τζον Κέρυ και ο εκλογικός του εταίρος Τζον ’Εντουαρντς πραγματοποίησαν αυτή τη βδομάδα εμφανίσεις σε αγροτικές περιοχές, διοργανώνοντας ανεπίσημες συναντήσεις με ψηφοφόρους. Μιλώντας σε ομάδα πυροσβεστών χθες ο κ. Κέρυ είπε πως, εάν εκλεγεί πρόεδρος, θα δημιουργήσει περισσότερες εργασιακές θέσεις και θα βελτιώσει την οικονομία, λέγοντας χαρακτηριστικά πως θα φροντίσει να μην εργάζονται μόνο οι Αμερικανοί για την οικονομία αλλά και η οικονομία γι αυτούς.\nΠολιτικοί αναλυτές λένε πως καθώς δεν απομένουν παρά λίγο περισσότερο από δυο μήνες για τις προεδρικές εκλογές, οι κ.κ. Μπους και Κέρυ θα….φλερτάρουν ολοένα και περισσότερο με αναποφάσιστους ψηφοφόρους, κυρίως σε αγροτικές πολιτείες, προωθώντας τα σχέδιά τους αναφορικά με τον πόλεμο κατά της τρομοκρατίας και την προστασία των Ηνωμένων Πολιτειών. Μια νέα δημοσκόπηση έδειξε πως οι Αμερικανοί ψηφοφόροι για πρώτη φορά εδώ και δεκαετίες δίνουν προτεραιότητα όχι στην οικονομία, αλλά στις εξωτερικές υποθέσεις και την εθνική ασφάλεια.


Έτοιμη η απόφαση για τα φαρμακεία - Τι προβλέπει\nΠαραδίδεται σήμερα στον Πανελλήνιο Φαρμακευτικό Σύλλογο (ΠΦΣ) το σχέδιο της Κοινής Υπουργικής Απόφασης για το ιδιοκτησιακό των φαρμακείων.\nΛόγω της επικείμενης συνεδρίασης του Euroworking Group, ο ΠΦΣ θα ενημερωθεί για τις αλλαγές, χωρίς όμως να έχει δικαίωμα παρεμβάσεων.\nΑυτά δήλωσε ο υπουργός Υγείας στους εκπροσώπους των Φαρμακευτικών Συλλόγων της Κρήτης, κατά τη συνάντηση που είχαν το βράδυ της Τετάρτης στο πολιτικό του γραφείο στο Ρέθυμνο.\nΣύμφωνα με ανακοίνωση που εξέδωσε το συντονιστικό τους όργανο, το νέο καθεστώς προβλέπει τα εξής:\nΟι δανειστές ήταν ανένδοτοι στο θέμα της άδειας, και η ΚΥΑ θα προβλέπει πως αυτή θα εκδίδεται στο όνομα του κεφαλαιούχου.\nΠοσοστό συμμετοχής κεφαλαίου minimum υποχρεωτικά 20% στο φαρμακοποιό.\nΕταιρική μορφή: Αποκλείονται οι ανώνυμες εταιρείες (ΑΕ), αλλά δίνεται δικαίωμα συμμετοχής στις εταιρείες περιορισμένης ευθύνης (ΕΠΕ).\nΑριθμός αδειών: Έως 5 + 1 επιπλέον για κάθε έτος, με "πλαφόν" τις 10 άδειες.\nΓεωγραφική κατανομή αδειών: Σε όλη την επικράτεια για τα φυσικά πρόσωπα (υπάρχει ο νόμος 4254) αλλά μόνο στον ίδιο Καλλικρατικό δήμο για τα νομικά πρόσωπα.\nΘα υπάρχουν περιορισμοί περί καθαρού ποινικού μητρώου και αποκλεισμός γιατρών.\nΜεταρρυθμίσεις Πανελλήνιος Φαρμακευτικός Σύλλογος φαρμακεία


Νυχτοπούλια ©: Μ. Βορίδης: Δεν υπάρχει συμφωνία για νέα μέτρα\n«Δεν υπάρχει συμφωνία για νέα μέτρα γιατί δεν υπάρχει προγραμματική σύγκλιση, τα τρία κόμματα θα στηρίξουν το πλαίσιο της προγραμματικής συμφωνίας» δήλωσε τη Δευτέρα στην εκπομπή του...\nΣΚΑΪ Πρώτη Γραμμή ο υπουργός Υποδομών και Μεταφορών Μάκης Βορίδης.\n«Το σημαντικό για την επιμήκυνση του βίου της κυβέρνησης είναι να μπορούν να συμφωνήσουν τα κόμματα» σημείωσε.\nΌσον αφορά την απελευθέρωση του κλάδου των ταξί, ο υπουργός δήλωσε ότι δεν υπάρχει κανένα απολύτως πρόβλημα στις υποχρεώσεις μας με τους δανειστές μας.\nΟ κ. Βορίδης ανέφερε ότι μέχρι τέλος του έτους θα υπάρχει πρόταση για τα ταξί για να αρχίσουν διαβουλεύσεις με το νέο έτους. «Υπάρχουν θέματα υπέρτερου δημοσίου συμφέροντος. Η προηγούμενη λύση ήταν απόλυτο άνοιγμα χωρίς κριτήρια δήλωσε για το νόμο Ραγκούση, προσθέτοντας πάντως ότι θα αξιοποιηθεί μέρος της δουλειάς του προηγούμενου υπουργού Μεταφορών.\nΓια την μέχρι σήμερα οικονομική πολιτική ο υπουργός δήλωσε ότι «το πρόβλημα της συγκεκριμένης πολιτικής είναι ότι δεν επιτυγχάνει τους στόχους της. Τα μέτρα ήταν εμπροσθοβαρή και αγνόησαν τον ισχνό παραγωγικό ιστό της ελληνικής οικονομίας».\nΟ κ. Βορίδης δήλωσε δε, ότι κάποιοι συγκινούνται στις κεϊνσιανές πολιτικές για το δημόσιο τομέα αλλά δεν συγκινούνται για το τι συμβαίνει στον ιδιωτικό, τασσόμενος εκ νέου υπέρ της κατάργησης της μονιμότητας στο δημόσιο. Πρόσθεσε πάντως ότι το μέτρο της εφεδρείας είναι ανορθολογικό.\nΓι το ενδεχόμενο ανασχηματισμού δήλωσε ότι νομικά ο κ. Παπαδήμος μπορεί να κάνει ανασχηματισμό, πολιτικά όμως θα πρέπει να διαβουλεύεται με τις πολιτικές δυνάμεις που τον στηρίζουν.\nΑναφορικά με το θέµα της σηµατοδότησης των επεκτάσεων του Μετρό από τη Siemens υπογράμμισε ότι την πρώτη εβδομάδα του νέου έτους θα έρθει η σχετική σύμβαση για ενημέρωση και υπογραφή στη Βουλή. «Τεχνικά δεν την υπογράφω εγώ, πολιτικά την υπογράφω αναφανδόν. Η συγκεκριμένη σύμβαση έχει περάσει από το Ελεγκτικό Συνέδριο και δεν υπάρχει κανείς να πει ότι στη συγκεκριμένη σύμβαση υπάρχει το οποιοδήποτε ελάττωμα» δήλωσε χαρακτηριστικά.\nΌσον αφορά το «πάγωμα» των έργων στους αυτοκινητόδρομους είπε ότι λύνονται με τους παραχωρησιούχους σειρά από ζητήματα που έχουν ανακύψει.\nΔημοσιεύθηκε από Mr NightHawk στις 09:05


\tΒιβλίο, Υπόθεση Jacob, William Landay - Dioptra.gr\nΑγγελάκια στο χιόνι\nΟ William Landay υπογράφει το δικαστικό θρίλερ της χρονιάς. Η συγκλονιστική Υπόθεση Jacob έμεινε 29 εβδομάδες στη λίστα με τα best seller των New York Times. Κυκλοφορεί σε 25 χώρες. Αν το διαβάσετε, μην αποκαλύψετε το τέλος!\nΠαναγιώτα - Μαρία Κωνσταντούρου\n«Από τις πρώτες σελίδες της “Υπόθεσης Jacob”, ήξερα ότι αυτό το βιβλίο ήταν ξεχωριστό. Εκτός από δικαστικό δράμα που συνδυάζει τα καλύτερα στοιχεία νομικού και ψυχολογικού θρίλερ, είναι μια σπουδή πάνω στην καρδιά της οικογένειας και όσο το διαβάζετε θα ραγίσει τη δική σας».\nΣυγγραφέας των αστυνομικών θρίλερ\nΗ εξαφάνιση & Το στίγμα\nΟ χρήστης Κυριακος στις 2020-05-27 00:07:02 έγραψε:\nΩς φαν του είδους μπορώ να πω ότι τα βάζει κάτω ΟΛΑ εύκολα .. απλά συγκλονιστικό !!\nΟ χρήστης Νεκταρία στις 2020-01-20 12:02:12 έγραψε:\nΩραίο βιβλίο που καθηλώνει τον αναγνώστη με συγκλονιστικό τέλος!!!!\nΟ χρήστης ΑΓΓΕΛΑ στις 2019-04-07 01:58:56 έγραψε:\nΩραιο βιβλιό, δικαστική ιστορία που εμπλεκονται ομως ζητήματα οπως ο θεσμός της οικογένειας, η εμπιστοσύνη, η φιλία και αλλα. Μου άρεσε και η πλοκη και το τέλος.\nΟ χρήστης μαρια στις 2019-03-23 20:11:08 έγραψε:\nΑρκετα καλο βιβλιο, που ομως με κουρασε λιγο. Αν μπορουσα να βαλω τρεισημισι αστερια θα το κανα! Ηταν αρκετα ενδιαφερον και αγωνιωδες αλλα προσωπικα με κουραζει η αφηγηση σε α προσωπο που δεν με αφηνει περιθωριο να σχηματισω δικη μου ολοκληρωμενη γνωμη για τα υπολοιπα προσωπα!Είχα μονο την αποψη απο την πλευρα ενος και μονο προσωπου. Αρκετα αγωνιωδες στο τελος. Δεν το περιμενεις. Οντως δικαστικο θριλερ που σε κανει να νομιζεις οτι εισαι στο δικαστηριο σαν ενορκος. Παρολαυτα πολλες περιγραφες που κουραζουν θεωρω τον αναγνωστη. Θα το προτεινα σε καποιον που θελει να διαβασει ενα αστυνομικο χαλαρα. Μαρεσε το οικογενειακο κλιμα και που μοιραστηκε μαζι μας σκεψεις γονεων. Βαζω 3 γιατι διαβαζω παρα πολλα αστυνομικα και σιγουρα εχω διαβασει πολυ καλυτερα,οποτε ο βαθμος μπαινει λογω καθαρης συγκρισης. Θεωρω πολυ καλυτερο το Διπλη Παγιδα του ιδιου!\nΟ χρήστης Κωνσταντινα στις 2019-02-28 21:27:10 έγραψε:\nΤο βρήκα κουραστικο\nΟ χρήστης Χρηστος Δημομαρκος στις 2017-06-12 23:22:31 έγραψε:\nΕνα πολυ καλο και ανατρεπτικο βιβλιο,που απο τις πρωτες του σελιδες δεν θελεις να το αφήσεις σου γεννα ερωτηματα .Ποσο καλα ξερεις το παιδι σου,ποσο καλα γνωρίζεις τον ανθρωπο που ζεις μαζι του,ποσο καλα μπορεις να κρυψεις το παρελθόν σου και το μεγαλύτερο απο ολα ποσο μακρια μπορείς να φτασεις για το παιδι σου .Απλα διαβαστε το.\nΟ χρήστης Σ.Ν. στις 2016-09-17 13:54:33 έγραψε:\nΠΟΛΥ ΚΑΛΟ , ΑΝΑΤΡΕΠΤΙΚΟ\nΟ χρήστης Γιάννης Ανδριόπουλος στις 2015-10-24 19:19:25 έγραψε:\nΠάρα πολύ ωραίο δικαστικό μυθιστόρημα, πραγματικά θέλεις να φτάσεις μέχρι το τέλος για να μάθεις τι εγινε και ποια είναι η ετιμηγορία. Αλλά τελικά το τέλος είναι πολύ δραματικό και συγκλονιστικό. Είναι απίστευτο αυτό που θα συμβεί. Διαβάστε το και θα με θυμηθείτε!\nΟ χρήστης Παναγιώτης στις 2015-10-08 20:04:34 έγραψε:\nΈνα εξαιρετικό βιβλίο που διαβάζεται με την μια.Η φράση που γράφεται στο βιβλίο καθρεφτίζει όλη την αλήθεια ΤΟ ΔΙΚΑΣΤΙΚΟ ΘΡΙΛΕΡ ΤΗΣ ΧΡΟΝΙΑΣ.Ένιωθα λές και ήμουν στο δικαστήριο και ήμουν και εγώ ένας απο τους ενόρκους βάζοντας κάτω όλα τα στοιχεία και περίμενα να βγάλω την ετυμηγορία.Όλα θα αποκαλυφθούν στις τελευταίες σελίδες!!!Αξίζει να το διαβάσετε!!!\nΟ χρήστης Παναγιώτης στις 2015-10-08 18:27:46 έγραψε:\nΟ William Landay γεννήθηκε και μεγάλωσε στη Βοστόνη, όπου ζει με τη γυναίκα του και το γιο του. Αποφοίτησε από το Πανεπιστήμιο του Γέιλ και τη Νομική Σχολή του Κολεγίου της Βοστόνης. Προτού στραφεί στη συγγραφή, ήταν βοηθός εισαγγελέα για έξι χρόνια. Από τις εκδόσεις Διόπτρα κυκλοφορούν τα βιβλία του Υπόθεση Jacob (που παραμένει στις λίστες των ευπώλητων από τον Δεκέμβριο του 2012) και Διπλή παγίδ...


Θεραπείες υπογονιμότητας | FamilyLife.gr\n25 τρόποι για να εντυπωσιάσετε μια γυναίκα batman αλήθειες εσπα καναπές κολικός κουζίνα μάθηση και παιδί μάτι μουστάρδα μπακαλιάρος πνιγμός από αντικείμενο πότε τα μωρά είναι έτοιμα να γεννηθούν συμβουλές ομορφιάς υπόφυση\nΠρόκληση Ωοθυλακιορρηξίας. Η πρόκληση ωοθυλακιορρηξίας ενδείκνυται σε γυναίκες που έχουν διαταραχές της ωοθυλακιορρηξίας. Οι γυναίκες αυτές συνήθως έχουν καθόλου η άτακτη περίοδο.\nΑυτό που προσπαθούμε να κάνουμε είναι να διορθώσουμε την διαταραχή διορθώνοντας τον κύκλο με ειδικά φάρμακα δίνοντας τη δυνατότητα στις γυναίκες αυτές να κάνουν ωορρηξία. Τα φάρμακα που χρησιμοποιούνται χορηγούνται είτε από το στόμα είτε με τη μορφή ενέσεων.\nDr. Αναστάσιος Συκουτρής MSc, MD, DFFP - Γυναικολόγος - Χειρουργός - Μαιευτήρας\nΗ τεχνική αυτή ενδείκνυται για γυναίκες που έχουν αποτύχει επανειλημμένα να συλλάβουν με τη διαδικασία της προκλήσεως ωοθυλακιορρηξίας. Επίσης ενδείκνυται σε γυναίκες με ανεξήγητη υπογονιμότητα ,υπογονιμότητα τραχηλικού παράγοντα και σε περιπτώσεις ποικίλων προβλημάτων του ανδρικού παράγοντα όπως είναι οι ήπιες διαταραχές του σπερμοδιαγράμματος. Η διαδικασία αυτή γίνεται με την χρήση φαρμακευτικών σκευασμάτων όπως στην προηγούμενη παράγραφο για τη δημιουργία ενός η δύο ωοθυλακίων.\nΗ όλη διαδικασία καλύπτεται με υπερηχογραφήματα σε τακτά χρονικά διαστήματα για την παρακολούθηση της αύξησης των ωοθυλακίων. Η διαφορά από την προηγούμενη τεχνική είναι ότι δεν βασιζόμαστε στην επαφή αλλά στην περίπτωση αυτή ο σύζυγος δίνει σπέρμα στο εργαστήριο το οποίο αφού θα το επεξεργαστούμε με ειδικές τεχνικές τοποθετείται με ειδικό καθετήρα διατραχιλιάρικα μέσα στην μήτρα.\nΕξωσωματική γονιμοποίηση τεχνικές\nΗ εξωσωματική γονιμοποίηση είναι τεχνική που ενδείκνυται σε περίπτωση αποτυχίας των προηγούμενων θεραπειών η απευθείας σε γυναίκες με αποφραγμένες σάλπιγγες και σε περιπτώσεις σοβαρού ανδρικού παράγοντα δηλαδή σοβαρές διαταραχές του σπερμοδιαγράμματος. Η πιθανότητα επιτυχίας στην εξωσωματική γονιμοποίηση είναι άμεσα συνδεδεμένη με την ηλικία της γυναίκας.\nΕπίσης άλλοι παράγοντες που παίζουν σημαντικότατο ο ρόλος στην επιτυχία της προσπάθειας είναι η δυνατότητα παραγωγής ωαρίων από τις ωοθήκες η ποιότητα του σπέρματος και η διάρκεια της υπογονιμότητας. Άλλοι παράγοντες που παίζουν μεγάλο ρόλο στην πιθανότητα επιτυχίας είναι η ύπαρξη προηγούμενης εγκυμοσύνης και η επίδραση τοξικών παραγόντων όπως είναι το αλκοόλ και το κάπνισμα.\nΕίναι η διαδικασία που μπορεί να γίνει μετά την κλασσική εξωσωματική γονιμοποίηση ή ακόμα και μετά την μικρογονιμοποίησης. Η διαδικασία αυτή γίνεται πριν την εμβρυομεταφορά. Στο εργαστήριο λεπταίνουμε το περίβλημα του εμβρύου για να διευκολύνουμε την εμφύτευση του. Ενδείκνυται σε περιπτώσεις όπου έχει διαπιστωθεί από τον ειδικό εμβρυολόγο ότι το περίβλημα του εμβρύου είναι σκληρό η ακόμα και παχύ. Επίσης μπορεί να χρησιμοποιηθεί σαν τεχνική σε έμβρυα γυναικών μεγάλης ηλικίας ή μετά από επανειλημμένες αποτυχίες σε προσπάθειες εξωσωματικής γονιμοποίησης.


ΣΥΝΔΙΚΑΤΟ ΟΤΑ ΑΤΤΙΚΗΣ: ΟΛΟΙ ΣΤΗ ΠΑΡΑΣΤΑΣΗ ΔΙΑΜΑΡΤΥΡΙΑΣ ΤΗ ΤΡΙΤΗ 30-5-2017 ΣΤΙΣ 6 ΤΟ ΑΠΟΓΕΥΜΑ ΣΤΗ ΠΛΑΤΕΙΑ ΚΛΑΥΘΜΩΝΟΣ. ΘΑ ΑΚΟΛΥΘΗΣΕΙ ΠΟΡΕΙΑ ΣΤΗ ΒΟΥΛΗ ΟΠΟΥ ΘΑ ΑΠΟΔΩΣΟΥΜΕ ΤΗ ΔΙΚΗ ΜΑΣ ΠΡΟΤΑΣΗ ΝΟΜΟΥ ΑΜΕΣΗΣ ΜΕΤΑΤΡΟΠΗΣ ΟΛΩΝ ΤΩΝ ΣΥΜΒΑΣΕΩΝ ΑΠΟ ΟΡΙΣΜΕΝΟΥ ΣΕ ΑΟΡΙΣΤΟΥ ΧΡΟΝΟΥ ΣΕ ΟΛΑ ΤΑ ΚΟΜΜΑΤΑ ΕΚΤΟΣ ΤΗΣ ΝΑΖΙΣΤΙΚΗΣ ΧΡΥΣΗΣ ΑΥΓΗΣ.\nΟΛΟΙ ΣΤΗ ΠΑΡΑΣΤΑΣΗ ΔΙΑΜΑΡΤΥΡΙΑΣ ΤΗ ΤΡΙΤΗ 30-5-2017 ΣΤΙΣ 6 ΤΟ ΑΠΟΓΕΥΜΑ ΣΤΗ ΠΛΑΤΕΙΑ ΚΛΑΥΘΜΩΝΟΣ. ΘΑ ΑΚΟΛΥΘΗΣΕΙ ΠΟΡΕΙΑ ΣΤΗ ΒΟΥΛΗ ΟΠΟΥ ΘΑ ΑΠΟΔΩΣΟΥΜΕ ΤΗ ΔΙΚΗ ΜΑΣ ΠΡΟΤΑΣΗ ΝΟΜΟΥ ΑΜΕΣΗΣ ΜΕΤΑΤΡΟΠΗΣ ΟΛΩΝ ΤΩΝ ΣΥΜΒΑΣΕΩΝ ΑΠΟ ΟΡΙΣΜΕΝΟΥ ΣΕ ΑΟΡΙΣΤΟΥ ΧΡΟΝΟΥ ΣΕ ΟΛΑ ΤΑ ΚΟΜΜΑΤΑ ΕΚΤΟΣ ΤΗΣ ΝΑΖΙΣΤΙΚΗΣ ΧΡΥΣΗΣ ΑΥΓΗΣ.\nΣυνάδελφοι, συναδέλφισσες, τρία χρόνια τώρα στο δρόμο του αγώνα παλεύουμε για το δικαίωμα μας στη ζωή με αξιοπρέπεια, το δικαίωμα μας να φέρνουμε στο τέλος του μήνα στην οικογένειά μας ένα μισθό για να ζήσει, το δικαίωμά μας στη μόνιμη και σταθερή εργασία. Ότι κερδίσαμε το κερδίσαμε με τον δικό μας αγώνα!\nΉΡΘΕ Η ΩΡΑ ΝΑ ΞΕΚΑΘΑΡΙΣΟΥΜΕ ΠΟΙΟΣ ΕΙΝΑΙ ΜΑΖΙ ΜΑΣ\nΚΑΙ ΠΟΙΟΣ ΕΙΝΑΙ ΑΠΕΝΑΝΤΙ ΜΑΣ!\nΒαρεθήκαμε τη προπαγάνδα της κυβέρνησης «ότι κάνει ότι μπορεί με σεβασμό απέναντι στους εργαζόμενους και σύνταγμα». Τους υπενθυμίζουμε ότι μονιμοποιήσεις είχαμε και το 2004 παρόλο που το σύνταγμα ψηφίστηκε το 2001 και με τη δική της ψήφο. Η κυβέρνηση εχει την ευθύνη για τη σημερινή μας κατάσταση, να αγωνιούμε πότε θα καθαρογραφεί η απόφαση του Ελεγκτικού Συνεδρίου για να απολυθούμε. Καλλιεργεί τον εφυσυχασμό ότι δήθεν θα βρεί λύση, την ίδια στιγμή που τέτοια λύση δεν έχει βρει για τους χιλιάδες συναδέλφους μας από τη Βόρεια Ελλάδα που παραμένουν 5 μήνες απλήρωτοι αλλά και για τους συναδέλφους στους δήμους που ακόμα οι δημοτικές αρχές δεν τους έχουν επαναπροσλάβει.\nΑπό κοντά και η πλειοψηφία των δημάρχων που ενώ στην αρχή χάρηκαν με την απόφαση του Ελεγκτικού Συνεδρίου, τώρα εμφανίζονται στο πλευρό μας, παίρνοντας ανώδινες αποφάσεις στα δημοτικά συμβούλια ότι μας θέλουν. Είναι οι ίδιοι που έχουν ήδη αποφασίσει την ιδιωτικοποίηση των υπηρεσιών στις οποίες δουλεύουμε.\nΚΥΒΕΡΝΗΣΗ ΚΑΙ ΔΗΜΑΡΧΟΙ ΓΝΩΡΙΖΟΥΝ ΠΟΛΥ ΚΑΛΑ ΟΤΙ ΧΩΡΙΣ ΕΜΑΣ ΚΑΜΙΑ ΥΠΗΡΕΣΙΑ ΚΑΘΑΡΙΟΤΗΤΑΣ ΔΕΝ ΜΠΟΡΕΙ ΝΑ ΛΕΙΤΟΥΡΓΗΣΕΙ ΜΕΣΑ ΣΤΟ ΚΑΤΑΚΑΛΟΚΑΙΡΟ.\nΣτην ίδια πλευρά και η πλειοψηφία της ΠΟΕ-ΟΤΑ, που εξακολουθεί να μην μας θέλει ως μέλη στην ομοσπονδία! Καλλιεργεί κλίμα εφησυχασμού σιγοντάροντας ουσιαστικά τη κυβέρνηση. Ούτε μια πορεία στο υπουργείο δεν είναι διατεθιμένη να ολοκληρώσει για να μην την κακοχαρακτηρισθεί από τη κυβέρνηση.\nΤο προηγούμενο διάστημα με τη μαζική μας παρουσία στις κινητοποιήσεις και με το σωστό προσανατολισμό μας καταφέραμε να έχουμε αποτελέσματα. Είμαστε αποφασισμένοι. Δεν θα ξαναγυρίσουμε στην Ανεργία και ας το πάρουν χαμπάρι. Οργανώνουμε τη πάλη μας, δημιουργούμε επιτροπές συμβασιούχων σε όλους τους δήμους. Καλούμε όλους τους συναδέλφους να στηρίξουν τον αγώνα μας για μόνιμη και σταθερή δουλειά, που μας αφορά όλους.\nΑπαιτούμε τώρα, όχι στη δευτέρα παρουσία, να ψηφιστεί στη βουλή η μετατροπή όλων των συμβάσεων από Ορισμένου σε Αορίστου χρόνου.


Κώμες και Κωμοπόλεις, οικισμοί και Χωριά\nΤετάρτη, 06 Δεκεμβρίου 2017 07:39\nΠαρουσιάζεται το νέο βιβλίο του Ι. Καζταρίδη με θέμα την Πιερία τον 19ο και 20 αιώνα\nΗ παρουσίαση του βιβλίου του Ιωάννη Φ. Καζταρίδη, «Η Πιερία κατά τον 19ο και 20ο αι., Κώμες και Κωμοπόλεις, Οικισμοί και Χωριά», θα πραγματοποιηθεί την Κυριακή στο Συνεδριακό Κέντρο Κατερίνης, την Κυριακή, 10 Δεκεμβρίου στις 11:30 το πρωί.\nΤην παρουσίαση θα κάνει ο κ. Θεόδωρος Χ. Ζαπουνίδης, ιστορικός-εθνολόγος, ενώ για το βιβλίο, που κυκλοφορεί από τις εκδόσεις «Μάτι» θα μιλήσουν ο κ. Σάββας Χιονίδης, Δήμαρχος Κατερίνης, η κ. Σοφία Μαυρίδου, Αντιπεριφερειάρχης Π.Ε. Πιερίας και ο κ. Χάρης Τζαμακλής, βουλευτής ΣΥΡΙΖΑ Πιερίας.\n… Οι αλλαγές που επέρχονται στην Πιερία κατά τις τελευταίες δεκαετίες που αυτή τελεί υπό την οθωμανική αυτοκρατορία και κατά τις πρώτες δεκαετίες του ελεύθερου εθνικού και πολιτικού βίου, είναι πολύ ενδιαφέρουσες. Το διάστημα αυτό συμπίπτει με τις μεγάλες πληθυσμιακές ανακατατάξεις που σημειώνονται στον ελλαδικό και ευρύτερο βαλκανικό χώρο. Κατά το πρώτο χρονικό διάστημα, δηλ. των τελευταίων ετών της τουρκοκρατίας, πολλοί κάτοικοι από την βορειοελλαδική ενδοχώρα και Βλάχοι από την ευρύτερη περιοχή της Μακεδονίας και της Ηπείρου την καθιστούν πατρίδα τους και έδρα των οικονομικών δραστηριοτήτων τους. Η μεγάλη, όμως, τομή στην Πιερία θα σημειωθεί λίγες δεκαετίες αργότερα, με την προσφυγική πλημμυρίδα που θα επιφέρει η Μικρασιατική Καταστροφή\nΣτον πληθυσμό. Οι σπάνιες και συχνά αναξιόπιστες στατιστικές της περιόδου της τουρκοκρατίας δεν μας επιτρέπουν να προσδιορίσουμε επακριβώς τον αριθμό των κατοίκων της Πιερίας κατά το παρελθόν. Πλην των ευάριθμων κωμοπόλεων της περιοχής, σε πολύ λίγες περιπτώσεις κάποιος οικισμός ξεπερνούσε τις εκατό οικογένειες. Από τις διασωθείσες πηγές, κατά τους τελευταίους αιώνες της τουρκοκρατίας οι άνθρωποι που κατοικούσαν την Πιερία κατά το 19ο αι. κυμαίνονταν από 15-20.000 ψυχές. Στο γύρισμα του αι. ο αριθμός αυτός αυξήθηκε σημαντικά, έτσι που στα τέλη της δεύτερης δεκαετίας του 20ου αι., και για τους λόγους που εξηγήσαμε σε άλλο σημείο της παρούσας μελέτης, ο πληθυσμός αυξήθηκε στις 35.000. Με τις προσφυγικές εγκαταστάσεις της περιόδου 1920-1940, ο πληθυσμός συνέχιζε να αυξάνεται ραγδαία και προς το τέλος της τέταρτης δεκαετίας του 20ου αι. ξεπέρασε τις 75.000 των κατοίκων. Τα ειρηνικά χρόνια που ακολούθησαν την περίοδο της γερμανικής κατοχής και του εμφυλίου πολέμου, και παρά την κάμψη που παρουσίασε στη δεκαετία του `70 εξ αιτίας της μετανάστευσης, ο πληθυσμός εξακολουθούσε να αυξάνεται εντυπωσιακά μέχρι και τις μέρες μας και να ξεπερνά τις 130.000 των κατοίκων…


Χριστουγεννιάτικο Αυτοκόλλητο, Merry Christmas 17 - autokolitakia.gr\nΧριστουγεννιάτικο αυτοκόλλητο με ευχή Merry Christmas. Διακοσμήστε τη βιτρίνα και το κατάστημα τα Χριστούγεννα με χαρούμενο και γιορτινό αυτοκόλλητο βιτρίνας. Επιλέξτε την διάσταση που επιθυμείτε και ανανεώστε γιορτινά το χώρο σας. Εύκολη τοποθέτηση σε τζάμι, τοίχο, ξύλο, γυψοσανίδα και λείες επιφάνειες. Τοποθετείται στην εξωτερική πλευρά της βιτρίνας.\nΚωδικός Προϊόντος: XS 18113\nΔιάσταση ΠxΥ 50cm x 30cm 70cm x 40cm 100cm x 58cm 125cm x 75cm


Το Αγρίδι είναι μικρό ορεινό χωριό της Αρκαδίας σε απόσταση 8 χιλ. από την Καμενίτσα και 5 χιλ. από το Πράσινο. Έχει 50 περίπου μονίμους κατοίκους (απογραφή 2001: 80 κάτοικοι) και υπάγεται διοικητικά στο Δήμο Γορτυνίας με έδρα τη Δημητσάνα. Το χωριό είναι χτισμένο σε υψόμετρο 880 μ. και αγναντεύει στον ορεινό όγκο του Μαινάλου που βρίσκεται ΝΑ. Πάνω στον επαρχιακό δρόμο υπάρχει ωραία πετρόχτιστη πηγή και δίπλα της παιδική χαρά. Πιο κάτω βρίσκεται η όμορφη ενοριακή εκκλησία (Αγία Τριάδα) και η παλιά εκκλησία του νεκροταφείου (Άγιος Αθανάσιος).\nΣε απόσταση 5 χιλ. προς την κατεύθυνση της Καμενίτσας είναι ο οικισμός Καρβούνι, ενώ ο επαρχιακός δρόμος συνεχίζει βόρεια προς τα χωριά Πράσινο, Δρακοβούνι και Δάρα.\nΤο χωριό απέχει από τη πρωτεύουσα του νομού Τρίπολη 50 χιλ. και από τη κοσμοπολίτικη Βυτίνα 20 χιλ.\nΗ σελίδα της Νομαρχίας Αρκαδίας για το χωριό


Η Κηφισιά ιστορική νίκη 3-0 στη Σύρο (φωτό)\nΚάνοντας μια από τις καλύτερες εμφανίσεις της σεζόν ο Α.Ο.Κηφισιάς αιφνιδίασε το Φοίνικα στην έδρα του και τον νίκησε με 3-0 στο ντέρμπι κορυφής που άνοιξε την αυλαία της 12ης αγωνιστικής του πρωταθλήματος Volleyleague ΟΠΑΠ. Πρόκειται για την πρώτη νίκη της Κηφισιάς στη Σύρο από τότε που ανέβηκε στην Volleyleague αλλά και η πρώτη εφετινή ήττα του Φοίνικα στην έδρα του.\nAEK - Παμβοχαϊκός (12η αγωνιστική, 12/1, 17.30)\nΜε την αναμέτρηση μεταξύ της ΑΕΚ και του Παμβοχαϊκού στο γυμναστήριο «Μάκης Λιούγκας» στη Γλυφάδα θα συνεχιστεί την Κυριακή (12/1, 17.30, Στιγμιότυπα από τη NOVA) η 12η αγωνιστική του πρωταθλήματος Volleyleague ΟΠΑΠ.\nΝοκ άουτ και ο Λαβάγια στη Λαμία\nΜε το αριστερό ξεκινά και ο δεύτερος γύρος του πρωταθλήματος γιά τον Γ.Σ.Λαμίας. Στην χθεσινή απογευματινή προπόνηση τραυματίσθηκε ο Αμερικανός κεντρικός Russell Lavaja ο οποίος υπέστη διάστρεμμα β΄βαθμού και θα απουσιάσει από τον σημερινό αγώνα με τον Ολυμπιακό.\nΗ ΑΕΚ χωρίς Νοβοσέλατς με Παμβοχαϊκό\nΧωρίς τον Ντούσκο Νοβοσέλατς θα αγωνιστεί η ΑΕΚ κόντρα στον Παμβοχαϊκό την Κυριακή (12/1 στις 17:30) στο κλειστό της Γλυφάδας για την 1η αγωνιστική του 2ου γύρου του πρωταθλήματος της Volleyleague.\nΕθνικός Αλεξανδρούπολης - Α.Σ.Άρης (12η αγωνιστική, 11/1, 19.00)\nΕπιστροφή στη δράση μετά από αδράνεια 20 ημερών για τον πρωτοπόρο Εθνικό Αλεξανδρούπολης και τον Α.Σ.Άρης που θα αναμετρηθούν το Σάββατο (11/1, 19.00) στον Έβρο για την 12η αγωνιστική.\nΓ.Σ.Λαμία - Ολυμπιακός (12η αγωνιστική 11/1, 19.30, Νovasports-1)\nΧωρίς ακόμα να έχει στεγνώσει η μελάνη στις υπογραφές των συμβολαίων του Χρήστου Κιόσση και του Τζορτζ Παπαδόπουλου μετά την ανταλλαγή τους μεταξύ του Γ.Σ.Λαμία και του Ολυμπιακού οι «ρουμελιώτες» θα υποδεχτούν το Σάββατο (11/1, 19.30, Novasports-1) τους «ερυθρόλευκους» σε ένα από τα ενδιαφέροντα ματς της 12ης αγωνιστικής του πρωταθλήματος Volleyleague ΟΠΑΠ.\nΙσόπαλοι 2-2 Παναθηναϊκός και ΑΕΚ σε φιλικό\nΣε φιλικό αγώνα που έγινε στο κλειστό του Πανελληνίου στην Κυψέλη η ΑΕΚ με τον Παναθηναϊκό αναδείχτηκαν ισόπαλοι 2-2 σετ.\nΤζορτζ Παπαδόπουλος: «Ανυπομονώ να παίξω αντίπαλος του Ολυμπιακού»\nΟ Τζορτζ Παπαδόπουλος μίλησε στην κάμερα του Star Κεντρικής Ελλάδας για την πρώτη του προπόνηση στη Λαμία αλλά και τον αγώνα του Σαββάτου με την πρώην ομάδα του, τον Ολυμπιακό. Υπενθυμίζεται πως ο Γ.Σ.Λαμία και ο Ολυμπιακός που το Σάββατο θα είναι αντίπαλοι αντάλλαξαν τους κεντρικούς Τζορτ Παπαδόπουλος\nO ΠΑΟΚ τη ΜΕΝΤ 2-1 σε φιλικό\nΣε φιλικό παιχνίδι που έγινε το βράδυ της Τετάρτης στο PAOK Sports Arena ο ΠΑΟΚ επικράτησε 2-1 (25-16, 25-14, 23-25) της ΜΕΝΤ στο πλαίσιο της προετοιμασίας των δύο ομάδων για την επανέναρξη των πρωταθλημάτων.\nΧρήστος Κιόσης: «Ήρθα για να μείνω»\nΠαίκτης του Ολυμπιακού είναι και τυπικά από το μεσημέρι της Τετάρτης ο Χρήστος Κιόσης.\nΑνακοίνωση του Εθνικού για το League Cup\nΓια την τελική φάση της διοργάνωσης του League Cup, που θα διεξαχθεί στην Αλεξανδρούπολη στις 31 Ιανουαρίου και 1 Φεβρουαρίου 2014, ο Εθνικός Αλεξανδρούπολης κάνει γνωστά τα εξής :\nΣελίδα 432 από 510


Έκπλυση τροφίμων | Βιομηχανικά Αέρια Linde\nΑπομάκρυνση του οξυγόνου σημαίνει περισσότερη διάρκεια ζωής στο ράφι\nΗ οξείδωση είναι μια χημική αντίδραση κατά την οποία το οξυγόνο της ατμόσφαιρας, το οποίο υπάρχει στον αέρα που περιβάλλει τα τρόφιμα και τα ποτά, προσβάλλει το προϊόν. Η προσβολή μπορεί να συμβεί σε θερμοκρασίες περιβάλλοντος ή και χαμηλότερες (δηλαδή στις συνήθεις συνθήκες αποθήκευσης των ποτών, λαδιού, φρούτων & λαχανικών ή έτοιμων τροφών). Μπορεί επίσης να συμβεί και σε υψηλότερες θερμοκρασίες, όπως κατά τη διάρκεια της επεξεργασίας ή του τηγανίσματος σε φριτέζα.\nΔιαθέτουμε άζωτο πιστοποιημένο για τρόφιμα, καθώς και άλλα αδρανή αέρια τα οποία σας βοηθούν να αποφύγετε ή να ελαχιστοποιήσετε την επίδραση της οξείδωσης. Για παράδειγμα, το άζωτο χρησιμοποιείται για να παραμένουν χαμηλά τα επίπεδα του οξυγόνου μέσα και γύρω από το προϊόν. Μια αδρανής ατμόσφαιρα σταθεροποιεί το προϊόν και αυξάνει τη διάρκεια ζωής στο ράφι.\nΗ έκπλυση είναι μία από τις 3 κύριες εφαρμογές αδρανοποίησης που στοχεύουν στη βελτίωση της ποιότητας και στην αύξηση της διάρκειας ζωής του προϊόντος.\nΜέσω της έκπλυσης, ένα αέριο όπως το άζωτο, το διοξείδιο του άνθρακα ή το αργόν προστίθεται ή διαχέεται με τη μορφή φυσαλίδων μέσα σε ένα τρόφιμο ή ποτό ώστε να απομακρύνει τα ατμοσφαιρικά αέρια και να τα αντικαταστήσει με μια αδρανή ατμόσφαιρα. Με τον τρόπο αυτό διατηρείται η ποιότητα του προϊόντος, καθώς εξαλείφονται οι ανεπιθύμητες ουσίες και κατά συνέπεια εμποδίζονται και ελαττώνονται οι ανεπιθύμητες χημικές αντιδράσεις με το οξυγόνο.


Google Photos με επεξεργασία που δεν καταστρέφει τις φωτογραφίες - iGuRu\n▹ news ▹ Google Photos με επεξεργασία που δεν καταστρέφει τις φωτογραφίες\nGoogle Photos με επεξεργασία που δεν καταστρέφει τις φωτογραφίες\nGiorgos in news 29 March, 2016, 7:53 pm χωρίς σχόλια\nΤο Google Photos μόλις εισήγαγε ένα νέο έξυπνο χαρακτηριστικό που σας επιτρέπει να επεξεργαστείτε τις φωτογραφίες σας χωρίς τον κίνδυνο καταστροφής των πρωτότυπων.\nΣτο παρελθόν πριν από κάθε επεξεργασία, ήταν απαραίτητη η δημιουργία αντιγράφου ασφαλείας, για την αποφυγή δυσάρεστων καταστάσεων. Το Google Photos από σήμερα προσφέρει ένα κουμπί που ονομάζεται “Αναίρεση τροποποιήσεων.” Το νέο κουμπί εξαλείφει κάθε αλλαγή που πραγματοποιήσατε στην φωτογραφία.\nΗ επεξεργασία εικόνων θα αποθηκεύει αυτόματα ένα αντίγραφο του πρωτότυπου εντός της ίδιας της φωτογραφίας, καθιστώντας δυνατή την αποκατάσταση τυχών αλλαγών.\nΓια να χρησιμοποιήσετε τη νέα λειτουργία, απλά κάντε κλικ στο κουμπί του μενού στην επάνω δεξιά γωνία και πατήστε το “Undo Edits.”\nΜπορείτε να κατεβάσετε τη νέα εφαρμογή από το Google Play Store.\nΠρος το παρόν, η λειτουργία είναι διαθέσιμη αποκλειστικά για τους χρήστες του Android. Η Google δεν έχει επιβεβαιώσει ότι θα δούμε το χαρακτηριστικό και στο iOS, αλλά μην εκπλαγείτε αν το ακούσουμε αργότερα.\nShare the post "Google Photos με επεξεργασία που δεν καταστρέφει τις φωτογραφίες"\nGoogle Photos με επεξεργασία που δεν καταστρέφει τις φωτογραφίες was last modified: March 29, 2016, 7:53 pm by Giorgos\nPrevious Previous post: Η πρώτη Philips UltraClear 5K με πάνω από ένα δις χρώματα\nNext Next post: KDE Plasma 5.6.1 η πρώτη ενημέρωση επιδιόρθωσης


Ο θρύλος του Κουκίδη της Ακρόπολης – ΑΣΤΥρίες\nΑπρίλιος 8, 2014 Απρίλιος 8, 2014\nΣτις 27 Απριλίου του 1941 ο γερμανικός στρατός εισέρχεται στην Αθήνα για να την καταλάβει. Η τυπική παράδοση της πόλη γίνεται δίπλα στο κτήμα Θων (Λ. Κηφισίας & Αλεξάνδρας). Από εκεί η στρατιωτική φάλαγγα κατευθύνεται μέσω της Βασιλίσσης Σοφίας στην Ακρόπολη για την επίσημη έπαρση της γερμανικής σημαίας και την επικύρωση έτσι της γερμανικής κατοχής στην Ελλάδα.\nΆνθρωποι που έζησαν εκείνες τις στιγμές μεταφέρουν ότι στο λόφο της Ακρόπολης υπήρχε φρουρός υπεύθυνος για την καθημερινή έπαρσης και υποστολής της σημαίας. Την ημέρα εισόδου των Γερμανών φρουρός στο βράχο ήταν ο Κωνσταντίνος Κουκίδης. Όπως πιστεύεται του ζητήθηκε να παραδώσει την ελληνική σημαία προκειμένου να γίνει από το γερμανικό άγημα η έπαρση της σβάστικας. Παρ’ όλα αυτά ο Κουκίδης μη θέλοντας να κάνει την έπαρση της σβάστικας τυλίχθηκε με την ελληνική σημαία και έπεσε από τον βράχο της Ακρόπολης στο σημείο δίπλα στην εκκλησία του Αγίου Γεωργίου του Βράχου στην Πλάκα.\nΜάρτυρες του γεγονότος ήταν μικρά παιδιά δέκα χρονών τότε. Με το πέρασμα των χρόνων δεν διασώθηκε κάνεις και οι πραγματικές πληροφορίες για το περιστατικό σήμερα είναι λιγοστές. Το γεγονός αυτό αμέσως μεταφέρθηκε από στόμα σε στόμα και πιθανόν να λειτούργησε θετικά στην ψυχολογία των κατακτημένων Ελλήνων. Ίσως αυτό ήταν που έκανε τον τότε Αρχιεπίσκοπο Χρύσανθο να καταγράψει στα απομνημονεύματά του το γεγονός. Αποτελώντας σήμερα τη μόνη αξιόπιστη πηγή για την συγκεκριμένη ιστορία.\nΠολλοί πιστεύουν ότι η ιστορία του Κουκίδη ανάγεται στην καθ’ υπερβολή μυθοπλασιά που ευνοούσαν οι συνθήκες. Τα επίσημα αρχεία της Διεύθυνσης Ιστορίας Στρατού δεν έχουν καταγράψει πουθενά τον Κουκίδη ως στρατευμένο εκείνης της εποχής και λόγω του νεαρού της ηλικίας πιστεύεται ότι ήταν μέλος της μεταξικής νεολαίας. Παρ’ όλα αυτά όμως στους στρατώνες της Προεδρικής Φρουράς στον Εθνικό Κήπο υπάρχει ακόμα αναμνηστική πλάκα με την επιγραφή «Πλατεία εύζωνα Κωνσταντίνου Κουκίδη».\nΘέλοντας να αναδείξει το άγνωστο στους περισσότερους περιστατικό ο Δήμος Αθηναίων μαζί με την Κίνηση «Ενωμένη Εθνική Αντίσταση» τοποθέτησε το 2000 αναμνηστική στήλη στην οδό Θρασύλλου στην Πλάκα. Η στήλη που είναι στο σημείο που φέρεται ότι έπεσε ο Κουκίδης, βρίσκεται σήμερα σε άθλια κατάσταση εξαιτίας των διαρκών βανδαλισμών. Σε αυτήν αναγράφεται ότι: «…Ο Κωνσταντίνος Κουκίδης φρουρός της ελληνικής σημαίας στην Ακρόπολη αρνούμενος να την παραδώσει έπεσε από τον ιερό βράχο τυλιγμένος σε αυτή πρωτοπόρος του αντιστασιακού αγώνα..».\nΜπορεί η τοποθέτηση της συγκεκριμένης μαρμάρινης πλάκας να δημιούργησε πολιτικές συζητήσεις για την σκοπιμότητά της, αλλά κυρίως για τα τεκμήρια της ύπαρξης του ίδιου του Κουκίδη. Ωστόσο όπως τόνισε ο τότε Δήμαρχος Αθηναίων κατά τα αποκαλυπτήρια της πλάκας ο θρύλος του Κουκίδη «έπαιξε ένα σημαντικό ρόλο σε μια ιδιαίτερα δύσκολη στιγμή της σύγχρονης ελληνικής ιστορίας». Ίσως λοιπόν μέσα από το λεγόμενο θρύλο του Κουκίδη να τιμήθηκε για πρώτη φορά από την πολιτεία ένα συμβολικό πρόσωπο.\nΗ παράδοση της Αθήνας στους Γερμανούς Προηγούμενο\nΤο αρχαίο θέατρο του Ευώνυμου Επόμενη


Διαιτολογία - Διατροφή: Γιατί οι θερμίδες έχουν τόσο κακή φήμη;\nλίπος, τους υδατάνθρακες, τις πρωτεΐνες και το αλκοόλ. Θερμίδες όμως είναι και το ποσό ενέργειας που δαπανάμε για να παράγουμε κάποιο έργο (διάβασμα, πότισμα, τρέξιμο κ.α.)\nΌχι δε μιλάμε για κινητή τηλεφωνία! Αναφερόμαστε στην ισορροπία των θερμίδων, στο ενεργειακό ισοζύγιο! Αυτό που καθορίζει την πορεία του βάρους του ανθρώπου είναι το αν ισορροπούν οι εισερχόμενες θερμίδες με τις εξερχόμενες (ισοζύγιο ενέργειας).\nΔεν είναι δύσκολο να καταλάβουμε ότι λέγοντας εισερχόμενες θερμίδες εννοούμε τις θερμίδες που παίρνουμε από τα τρόφιμα, ενώ εξερχόμενες είναι οι θερμίδες που καταναλώνει το σώμα μας (καύσεις!). Η συνολική κατανάλωση («καύση») των θερμίδων προέρχεται από το άθροισμα 3 βασικών παραμέτρων:\nΑ. το βασικό μεταβολικό μας ρυθμό (το ελάχιστο ποσό ενέργειας για να «κρατηθούμε» στη ζωή), ο οποίος εξαρτάται από ηλικία, φύλο, σύσταση σώματος, μέγεθος κα,\nΒ. το ποσό ενέργειας που καταναλώνουμε μέσω της σωματικής δραστηριότητας,\nΓ. το ποσό ενέργειας που καταναλώνουμε για την πέψη και απορρόφηση της τροφής (Θερμογένεση).\nΙσοζύγιο ενέργειας: υπολογίζεται αν αφαιρέσουμε τις εξερχόμενες από τις εισερχόμενες θερμίδες (calories in – calories out)\nΕισερχόμενες Θερμίδες - Εξερχόμενες Θερμίδες<0 (δηλαδή ισοζύγιο ενέργειας αρνητικό)\nΟι προσλαμβανόμενες θερμίδες (εισερχόμενες) είναι ίσες (περίπου) με τις «δαπανόμενες» (εξερχόμενες): αν αυτό συμβαίνει σχετικά μακροπρόθεσμα τότε διατηρούμε το βάρος μας σταθερό\nΔεν είναι κρυφό ότι σε πολλές αναπτυγμένες χώρες βρισκόμαστε εν μέσω μιας πανδημίας της παχυσαρκίας. Αυτό με βάση το ισοζύγιο ενέργειας σημαίνει ότι η εξίσωση που προκύπτει από την αφαίρεση των εξερχόμενων (out) από τις εισερχόμενες θερμίδες (in) είναι σε πολλούς ανθρώπους κατά διαστήματα ή τον περισσότερο καιρό θετική (+). Στην Ελλάδα παρατηρείται ότι μεταξύ 1961 και 2009 η μέση ημερήσια κατά κεφαλή πρόσληψη θερμίδων έχει αυξηθεί πάνω από 25%.\nΕπίσης, δεν είναι καθόλου άγνωστο ότι πάνω από το 60% των Ελλήνων δεν ασκείται ποτέ (Ευρωβαρόμετρο 2010), με αποτέλεσμα οι εξερχόμενες (out) θερμίδες να είναι χαμηλές ή χαμηλότερες σε σχέση με 4-5 δεκαετίες πίσω, άρα έτσι αυξάνεται η πιθανότητα οι περισσότεροι από εμάς να παρουσιάζουμε ισοζύγιο ενέργειας θετικό (+), δηλαδή να αυξάνουμε το βάρος μας. Από την άλλη το ισοζύγιο ενέργειας μπορεί να μη λέει με 100% ακρίβεια την αλήθεια, αυτό μπορεί να το βλέπουν για παράδειγμα:\n-όσοι προσπαθούν να χάσουν βάρος, οι οποίοι υπολογίζοντας το ισοζύγιο ενέργειας οφείλουν να συνυπολογίζουν ένα «ενεργειακό κενό» (energy gap) που προκύπτει διαρκώς από το νέο χαμηλότερο βάρος τους,\n-όσοι έχουν υψηλότερο ή χαμηλότερο βασικό μεταβολικό ρυθμό από αυτόν που υπολογίσανε αρχικά, είτε μόνοι τους, είτε με το «ειδικό» τους.\nΗ αλλαγή του τρόπου ζωής, με τη δραστική μείωση της δραστηριότητας, αλλά και με την αύξηση των προσλαμβανόμενων θερμίδων φαίνεται τελικά να προσδίδουν την «κακή φήμη» των θερμίδων. Η αύξηση του βάρους είναι προϊόν διατροφικής συμπεριφοράς, καθιστικής ζωής, γενετικής προδιάθεσης. Οι θερμίδες που λαμβάνουμε από τη διατροφή δεν αποτελούν αυτόματα τρόπο μέτρησης του βάρους μας. Οι θερμίδες απλά δείχνουν πόση ενέργεια λαμβάνει το σώμα μας τρώγοντας ή πίνοντας. Το αν θα πάρουμε ή θα χάσουμε βάρος είναι θέμα ποσότητας εισερχόμενων και εξερχόμενων θερμίδων. Οι θερμίδες είναι το «εργαλείο» στα χέρια μας, άρα η βαθιά γνώση τους είναι σύμμαχός μας.


"Μαγειρεύουν" το τελικό σχέδιο για την εφεδρεία… – Anatropi News\n"Μαγειρεύουν" το τελικό σχέδιο για την εφεδρεία…\nΤις νομικές εκκρεμότητες για την εφεδρεία καθόριζαν μέχρι αργά εχθές το βράδυ ο αντιπρόεδρος της κυβέρνησης και υπουργός Οικονομικών κ. Ευάγγελος Βενιζέλος μαζί τον υπουργό Διοικητικής Μεταρρύθμισης κ. Δημήτρη Ρέππα και τον υπουργό Εργασίας κ. Γιώργο Κουτρουμάνη.\nΣτο επίκεντρο των νομικών εξειδικεύσεων βρέθηκαν όσοι θα βγουν σε εφεδρεία.\nΟι υπηρεσίες των υπουργείων συνεργάζονται σχεδόν… νυχθημερόν προκειμένου έγκαιρα να καταλήξουν στην λίστα των 20000 υπαλλήλων (ίσως και παραπάνω) που βρίσκονται κοντά στην σύνταξη.\nΣύμφωνα με πληροφορίες το κώλυμα υπήρξε στα πραγματικά συντάξιμα χρόνια του κάθε δημόσιου υπάλληλου, μιας και πολλοί από αυτούς είχαν ένσημα στον ιδιωτικό τομέα και στο εξωτερικό.\nΥπάλληλοι από τις αρμόδιες υπηρεσίες κλήθηκαν να «ξενυχτήσουν» ώστε να βρουν λύσεις οι οποίες δεν θα προσβληθούν βάσιμα από τον κάθε εργαζόμενο που θα ειδοποιηθεί να εγκαταλείψει τη δουλειά του μέχρι το τέλος του χρόνου.\n– Οι πρώτοι έφεδροι υπάλληλοι θα προέρχονται από τους 151 οργανισμούς που συγχωνεύονται.\n– Οργανισμοί Τοπικής Αυτοδιοίκησης καθώς και δημοτικές επιχειρήσεις θα ακολουθήσουν\n– Η αναζήτηση των εφέδρων στα υπουργεία θα γίνει σε δύο επίπεδα: α) σε κεντρικό, το οποίο θα επιβλέπει το υπουργείο Διοικητικής Μεταρρύθμισης και β) σε κάθε υπουργείο ξεχωριστά\n– Οι υπάλληλοι στα υπουργεία θα μειωθούν κατά 3%…\n– Οι 30000 υπάλληλοι θα αποχωρήσουν από τις υπηρεσίες τους απαρεγκλίτως μέσα στο 2011.\nΕπίσης το υπουργείο Διοικητικής Μεταρρύθμισης αφήνει ανοιχτό το ενδεχόμενο ακόμη λιγότερων προσλήψεων σε σχέση με αυτούς που αποχωρούν. Για το 2012 η αναλογία είναι μία πρόσληψη προς δέκα αποχωρήσεις. Από το περιβάλλον του κ. Ρέππα δεν αποκλείουν το ενδεχόμενο η αναλογία αυτή να φτάσει στο ένα προς δεκαπέντε ή ακόμα και στο ένα προς είκοσι. Αν θα γίνει μια τόσο θεαματική αλλαγή θα εξαρτηθεί από την τελική έκθεση των επικεφαλείς της Τρόικας. Πάντως αποκλείεται το γεγονός να μην γίνει καμία πρόσληψη τον επόμενο χρόνο, αφού υπάρχουν φόβοι σοβαρών δυσλειτουργιών του κράτους.\nΤις τελευταίες ημέρες ο κ. Ρέππας είχε μια σειρά συσκέψεων για τα παραπάνω θέματα. Μετέβη εχθές βράδυ στο γραφείο του κ. Βενιζέλου, ενώ συναντήθηκε στο δικό του υπουργείο με τους κ.κ. Πλασκοβίτη και Πουλόπουλο.\n"Ψάχνονται" για το…κούρεμα οι υπουργοί\nΣκηνές απείρου κάλλους στο πρωϊνό του Mega- Φραστική επίθεση του προέδρου του δικηγορικού συλλόγου (και) στον Καμπυράκη


Πώς να επιλέξετε έναν μετρητή ροής υπερήχων Inline - Έκθεση - Dalian Taijia Technology Co, Ltd\nΠώς να επιλέξετε έναν υπερηχητικό μετρητή ροής Inline\nΔιάμετρος σωλήνα. Λόγω της διαφοράς των υλικών σωλήνων και του πάχους της επένδυσης. Ως εκ τούτου, η διάμετρος του μετρητή ροής υπερήχων τύπου σωλήνα επιλέγεται γενικά σύμφωνα με την εσωτερική διάμετρο του σωλήνα.\nΑκρίβεια. Ο ενσωματωμένος μετρητής ροής υπερήχων μετράει συνήθως τον κοινό τύπο υγρού. όπως νερό βρύσης, θάλασσα, ζητήστε βασικά την ακρίβεια στο 1.0\nΑριθμός απαιτούμενων καναλιών. Ο μετρητής ροής υπερήχων τύπου διαφοράς ώρας μετρά την ταχύτητα του μέσου στον κλειστό αγωγό. Η ταχύτητα ροής του μέσου σε διαφορετικά επίπεδα στον μεγάλο αγωγό θα είναι διαφορετική. Επομένως, ορισμένες τοποθεσίες μέτρησης πρέπει να χρησιμοποιούν ένα μετρητή ροής πολλαπλών καναλιών.\nΑπαιτήσεις μήκους σωλήνων. Κατά την επιλογή του μετρητή ροής με υπερήχους, προσέξτε την απόσταση των φλαντζών και των φλαντζών, ειδικά τον σωλήνα όπου διατηρείται η θέση τοποθέτησης.\nΑπαιτήσεις πίεσης αγωγού. Σύμφωνα με τις απαιτήσεις σχεδιασμού του αγωγού, το υλικό κελύφους του μετρητή ροής υπερήχων τύπου σωλήνα που επιλέγεται για διαφορετικούς βαθμούς πίεσης θα είναι διαφορετικό.\nΈνα ζευγάρι:Συμβουλές εγκατάστασης του Electromagentic μεταδότης ροής-πώς να επιλέξετε μια θέση εγκατάστασης\nΕπόμενη:Συντήρηση και επισκευή πολυλειτουργικού ανιχνευτή σκάλων ZBL-R800


Τα νέα μας Σχόλια on ΔΕΛΤΙΟ ΤΎΠΟΥ Ο.Ε.Ζ.Ε. ΣΧΕΤΙΚΑ ΜΕ ΤΙΣ ΑΥΞΗΣΕΙΣ ΣΤΑ ΤΙΜΟΛΟΓΙΑ ΤΗΣ ΔΕΗ\nΑθήνα, 10 Ιανουαρίου 2012 Αρ. Πρωτ.: 5 ΔΕΛΤΙΟ ΤΥΠΟΥ ΘΕΜΑ : Επιστολή Ο.Ε.Ζ.Ε. προς Υπουργείa Ανάπτυξης , Οικονομικών, Περιβάλλοντος & Ενέργειας σχετικά με τις αυξήσεις στα τιμολόγια της ΔΕΗ. Αξιότιμε κ. Υπουργέ, απορούμε για την απόφαση της αύξησης της τιμής των τιμολογίων της ΔΕΗ. Πιστεύουμε ότι είστε γνώστης της κατάστασης που επικρατεί στην […]\nΑθήνα, 21 Δεκεμβρίου 2011 Αρ. Πρωτ. :255 ΔΕΛΤΙΟ ΤΥΠΟΥ Με έκπληξη διαβάσαμε στον Τύπο ότι μια Επιτροπή τιμολειψίας της ΕΣΕΕ διαπίστωσε ότι τα είδη ζαχαροπλαστικής (μελομακάρονα και κουραμπιέδες) πωλούνται φέτος αυξημένα κατά 10 % και 5 % αντίστοιχα σε σχέση με πέρυσι !! Δεν μπορούμε να αντιληφθούμε πόθεν συνήχθη αυτό το αποτέλεσμα διότι στα αναφερόμενα […]\nΤα νέα μας Σχόλια on ΕΠΙΣΤΟΛΗ Ο.Ε.Ζ.Ε. ΠΡΟΣ Ε.Σ.Ε.Ε.\nΔευτέρα 20 Δεκεμβρίου 2011 Αρ. Πρωτ. :254 Προς ΕΣΕΕ Πρόεδρο κ.Κορκίδη Β. Κοινοποίηση : Υπουργείο Εμπορίου Επιμελητήρια ΓΣΕΒΕΕ κ Πρόεδρε, είμαι υποχρεωμένος να σας δηλώσω ότι λυπούμαι για την ποιότητα της τιμολειψίας που έκανε η ευρισκόμενη υπό την Προεδρία σας ΕΣΕΕ και κατέγραψε ανατίμηση στα μελομακάρονα και στους κουραμπιέδες. […]\n« Προηγούμενο 1 … 43 44 45 46 47 48 49 … 51 Επόμενο »


Homo Universalis: ΕΙΡΗΝΗ ΛΙΒΑΝΟΥ ΑΠΟΣΠΑΣΜΑ ΑΠΟ ΤΟ ΜΥΘΙΣΤΟΡΗΜΑ " ΕΚΔΊΚΗΣΗ "\nΕΙΡΗΝΗ ΛΙΒΑΝΟΥ ΑΠΟΣΠΑΣΜΑ ΑΠΟ ΤΟ ΜΥΘΙΣΤΟΡΗΜΑ " ΕΚΔΊΚΗΣΗ "\nΣήμερα! Έπρεπε να τελειώνει στ’ αλήθεια με το Μαρκίδη. Όμως ακόμη και τώρα δεν ήξερε πως, και άφηνε το χρόνο να περνάει άσκοπα. Τάχα που θα μείνει, και άλλα άσχετα.\nΌμως τώρα εντάξει! Τα είχε σκεφτεί όλα. Το γραφείο του που θα γινόταν το σπίτι του και τι χρειαζόταν να κάνει για να μείνει εκεί,… όλα!\nΚαιρός να βάλει μπροστά και γι’ αυτό ‘’το αναθεματισμένο κάτι’’.\nΈβγαλε το κινητό και πήρε τη Βάσια. Ήταν έντεκα. Η γυναίκα μπορεί και να είχε κοιμηθεί.\n«Εμπρός! Τι είναι Πέτρο;»\n«Βάσια σε χρειάζομαι!» της είπε χωρίς προλόγους.\nΤο αστραφτερό μυαλό της Βάσιας δε χρειάστηκε περισσότερα.\nΆλλωστε, μετά κι’ απ’ τον σημερινό πλειστηριασμό και την εξαφάνιση του Πέτρου όλη Μέρα…\n«Θα… γίνει απόψε;» τον ρώτησε προσπαθώντας να κρατήσει τη φωνή της σταθερή.\n«Βάσια είμαι στο γραφείο. Θα σε περιμένω κάτω».\nΤο ταξί σταμάτησε, και ο Πέτρος είδε τη Βάσια να βγαίνει τυλιγμένη στην καμπαρντίνα της.\nΤο πρωί που ήταν με τη Φανή στη θάλασσα, ο καιρός ήταν χαρά Θεού! Μέχρι που κόντεψε να πάθει ηλίαση! Τώρα το βράδυ, έκανε κρύο και ένα ψιλόβροχο έπεφτε επίμονο από το απόγευμα.\nΗ Βάσια κοίταξε γύρω της, και όταν το μάτι της έπεσε στο Άουντι, τράβηξε καταπάνω του.\nΟ Πέτρος στο τιμόνι, κάπνιζε και την περίμενε.\nΌταν η γυναίκα έφθασε κοντά, της άνοιξε, και κείνη κάθισε δίπλα του προσπαθώντας να κρύψει την ταραχή της.\n«Είναι μακριά το σπίτι;» τον ρώτησε και η ανάσα της βγήκε κοφτή.\n«Στο Κολονάκι. Δυο βήματα από δω. Μπορούμε να πάμε και με τα πόδια».\n«Εσύ τι λες;» τον ρώτησε η Βάσια και έπιασε το πόμολο.\n«Ας πάμε με τα πόδια καλύτερα. Να μην παρκάρουμε εκεί κοντά.». Βγήκανε έξω, και ο Πέτρος κλείδωσε το αυτοκίνητο.\n« Έλα πάμε. Μην καθυστερούμε!» Της είπε. «Ο Μάνος είναι επάνω. Ας φύγουμε πριν κατέβει».\n«Ωραία! Ας φύγουμε».\nΆρχισαν να περπατάνε κάτω απ’ το ψιλόβροχο. Ο Πέτρος το έβρισκε ευεργετικό! Τον δρόσιζε στο πρόσωπο που έκαιγε από τον πρωινό ήλιο αλλά κι’ απ’ την υπερδιέγερση.\n«Έχεις κανονίσει για όπλο;» τον ρώτησε η Βάσια όσο πιο ήρεμα μπορούσε.\n«Έχω ένα σουγιά με μακριά λάμα. Τον αγόρασα από τον μαύρο που πουλάει τέτοια πράγματα εδώ λίγο πιο κάτω. Τον έχεις προσέξει;»\n«Ναι! Έχω αγοράσει κι’ εγώ ένα μαχαίρι της κουζίνας απ’ αυτόν. Μήπως δεν έπρεπε να τον αγοράσεις από κει; Ποτέ δεν ξέρεις πως έρχονται τα πράγματα. Μπορεί να σε θυμηθεί και…»\n«Σιγά Βάσια κορίτσι μου. Μην παίρνεις και τόση φόρα! Οι μετανάστες κοιτάνε μόνο τη δουλειά τους. δεν ανακατεύονται στα δικά μας! Μόνο που… δεν ξέρω… τέλος πάντων δεν τ’ όχω ξανακάνει και δεν ξέρω αν μπορώ».\nΗ Βάσια έμεινε για λίγο αμίλητη.\n«Είναι που ο σουγιάς βγάζει αίματα». Είπε στο τέλος. «καλύτερα θα ήταν με κάτι άλλο».\nΠερπατήσανε πάλι αμίλητοι κάμποση ώρα. Το ψιλόβροχο είχε αρχίσει να γίνεται βροχή.\n«Θυμάσαι εκείνον που σκότωσε τον εραστή της γυναίκας του μ’ ένα κινητό;» διέκοψε τη σιωπή πάλι η Βάσια.\n«Το θυμάμαι. Τα κανάλια συντηρούσαν για μέρες την υπόθεση τότε. Ήταν πολιτικός παράγων βλέπεις».\n«Και τον έφαγαν μ’ ένα κινητό!» είπε η Βάσια με μια έκφραση απορίας.\nΜετά απ’ αυτό σταμάτησαν πάλι να μιλάνε. Προχωρούσαν λαχανιασμένοι στη βροχή, τσαλαβουτώντας στις μικρές λακκούβες.\n«Το δικό μου το κινητό είναι πολύ μικρό και ελαφρύ σαν πούπουλο!» είπε πάλι η Βάσια σα να συνέχιζε τη συζήτηση, αν και είχαν περάσει αρκετά λεπτά απ’ τη στιγμή που μίλησαν γι’ αυτό.\n«Όσο πάνε τα μικραίνουνε τα μοντέλα. Όσο πιο μικρά, τόσο πιο μεγάλη η ακτινοβολία!» Είπε ο Πέτρος αφηρημένα.\n«Τσάμπα το κομμωτήριο σήμερα». Είπε η Βάσια ξεκάρφωτα, διορθώνοντας τα τσουλούφια της.\n«Λέω τσάμπα τα λεφτά που έδωσα σήμερα στο κομμωτήριο. Μου τα έκανε χάλια τα μαλλιά μου η βροχή. Και δεν έχουμε και όπλο!» Του απάντησε με δυο εντελώς ασύνδετες προτάσεις κατά τη συνήθειά της. «Ωραίοι εγκληματίες είμαστε!»\nΟ Πέτρος γύρισε και την κοίταξε. Τον κοιτούσε κι’ εκείνη μ’ ένα μισό χαμόγελο, σαν να ήταν έτοιμη να ξεκαρδιστεί.\n«Ωραίοι εγκληματίες είμαστε!» Επανέλαβε τα λόγια της ο Πέτρος, και το δυνατό του γέλιο κομμάτιασε τη σιωπή του δρόμου.\nΗ Βάσια τον ακολούθησε κι’ αυτή μ’ ένα γέλιο νευρικό, που δε μπορούσε να το σταματήσει. Όλη η νευρικότητα και η αγωνία που είχε συσσωρευτεί στην ατμόσφαιρα και τους είχε τυλίξει ασφυκτικά, βρήκε προς στιγμή διέξοδο σ’ αυτό το ασταμάτητο γέλιο.\nΕίχαν φθάσει στην Κανάρη και ήθελαν λίγο ακόμη για την πλατεία Κολωνακίου. Ακούμπησαν στη τζαμαρία ενός καταστήματος με παπούτσια, να γελάσουν με την ησυχία τους, και να γλυτώσουν λίγη βροχή.\n«Που μένει;» ρώτησε η Βάσια παίρνοντας μια βαθειά αναπνοή.\n«Στην Πατριάρχου Ιωακείμ. Μένει εκεί από τα είκοσι του».\n«Μένει μόνος του;»\n«Ναι. Καμιά φορά συναντάω τον αδελφό του στο δρόμο και μου λέει τα νέα του. Δεν είναι πολύ στα καλά του! είναι ψυχωσικός από τα δεκαπέντε του. Όταν πήγαινα στο σπίτι του τότε που ήμασταν μαθητές ακόμη, έβλεπα τη μάνα του που του έδινε το χάπι του. Τότε μου έλεγαν ότι είναι για το διαβήτη. Αργότερα, όταν χώρισαν οι δρόμοι μας, άρχισε να μπαινοβγαίνει σε νευρολογικές κλινικές. Ο αδελφός του μου είχε πει πως πεισματικά δεν έπαιρνε τα χάπια του τότε στις κλινικές. Ακόμη και τώρα. μου είπε τις προάλλες, αν δεν πάει η μάνα μας στο σπίτι του να του πάει φαγητό και να του δώσει τα χάπια του, είναι ικανός να μείνει νηστικός και χωρίς φάρμακο παρ’ όλο που είναι πανέξυπνος όπως θα θυμάσαι. Ο Στέλιος είναι ο καημός της! Μου είπε την τελευταία φορά που συναντηθήκαμε. Η αγωνία της είναι, τι θα γίνει όταν αυτή πεθάνει!»\nΗ Βάσια τον άκουγε κατάπληκτη.\n«Κι’ εμείς τώρα πάμε να σκοτώσουμε αυτόν; Έναν άρρωστο;»\n«Δεν πάμε να τον σκοτώσουμε Βάσια».\n«Τότε; Γιατί πάμε εκεί; Τι πάμε να κάνουμε;»\n«Γιατί θέλω να του μιλήσω Βάσια! Τόσον καιρό του τα λέω απ’ το τηλέφωνο. Ίσως να είναι διαφορετικά αν τα πούμε από κοντά».\n«Και γιατί με άφησες να πιστεύω ότι πάμε για…»\n«Με διασκέδαζες κορίτσι μου! εσύ που φοβάσαι τις κατσαρίδες και τα ποντίκια, ήθελες να κάνεις φόνο με ένα κινητό ελαφρύ σαν πούπουλο! Με διασκέδαζες που πίστευες ότι παίζουμε τη Μπόνυ και τον Κλάιντ».\n«Εντάξει!» είπε η Βάσια πεισματωμένη. «Πες ότι εγώ πίστευα ότι παίζουμε τη Μπόνυ και τον Κλάιντ. Εσύ όμως! Γιατί είσαι τόσο νευρικός εσύ αφού δεν πάμε να τον σκοτώσουμε; Και το σουγιά με τη μακριά λάμα που αγόρασες απ’ το μαύρο; Αυτόν γιατί τον αγόρασες;»\nΟ Πέτρος την κοίταξε λοξά. Απ’ αυτήν τη Βάσια, τίποτα δε μπορούσε να κρύψει. Σιγά μην ξέφευγε από τη Βάσια η νευρικότητά του.\n«Γιατί Βάσια κορίτσι μου», της είπε σοβαρεύοντας και έβγαλε με θόρυβο την αναπνοή του, «γιατί δεν ξέρω τι θα προκύψει! Ας πούμε ότι ο σουγιάς, είναι μια προστασία στην περίπτωση που ο Μαρκίδης μου επιτεθεί. Στην πραγματικότητα δεν ξέρω γιατί τον αγόρασα. Εγώ θέλω μόνο να του μιλήσω».\n«Εντάξει σε πιστεύω. Δεν πάμε να τον σκοτώσουμε. Αλλά αν θέλεις μόνο να του μιλήσεις, εμένα γιατί με πήρες μαζί σου; Μήπως δεν πάμε να τον σκοτώσουμε,… αλλά μπορεί και να τον σκοτώσουμε; Αυτό εννοείς όταν λες δεν ξέρεις τι θα προκύψει;»\nΟ Πέτρος ήταν ζαλισμένος από όλα αυτά που είχαν γίνει σήμερα, τον ζάλισε και η Βάσια με τη φλυαρία της,… Στην πραγματικότητα δεν ήξερε τι ακριβώς πάει να κάνει στου Μαρκίδη. Πήγαινε γιατί ‘κάτι’ έπρεπε να κάνει μ’ αυτόν. Αυτός ήθελε μόνο να του μιλήσει. Αυτό ήταν αλήθεια. Ήξερε επίσης ότι ο Μαρκίδης δε θα καθόταν να τον ακούσει. Κι’ αυτό ήταν αλήθεια. Κι’ εκεί, ερχόταν αυτό το αναθεματισμένο το «κάτι», που όλη μέρα τον είχε τρελάνει σήμερα.\n«Τέρμα τα ψέματα!» Ούρλιαζε μέσα στο κεφάλι του. «Πρέπει να τελειώνεις μ’ αυτόν, σήμερα!»\n«Πως; Τι να κάνω; Αν δε λογικευτεί, δε μένει παρά…»\n«Ακόμη κι’ αυτό». ξαναούρλιαξε το «κάτι» πιο δυνατά. «Πήγαινε και ότι προκύψει. Μόνο να τελειώνεις μαζί του».\n«Μάλλον!» απάντησε στην ερώτηση της Βάσιας. «Μπορεί να εννοώ κι’ αυτό που είπες. Θα δείξει Βάσια. Όμως θα σου πω το λόγο που πήρα εσένα μαζί μου. Γιατί φυσικά δεν σε πήρα να με βοηθήσεις να κάνουμε το φόνο παρέα!»\n«Βάσια ο Μαρκίδης εμένα δε θα μου ανοίξει. Αυτό μου το έχει πει εκατό φορές. Δεν θέλει για κανένα λόγο να έρθουμε σε επαφή. Σκέφτηκα λοιπόν να του μιλήσεις εσύ όταν θα του χτυπήσουμε το κουδούνι. Να παραστήσεις τη μάνα του που του πηγαίνει φαγητό. Μπορεί να ξεγελαστεί με γυναικεία φωνή και ν’ ανοίξει».\nΗ Βάσια εδώ και ώρα είχε αρχίσει να σκέπτεται πως το καλύτερο που είχαν να κάνουν, ήταν να φύγουν από κει. Σουγιάδες, αίματα, ένας τρελός κι’ αυτή να κάνει τη μάνα του… Δεν είχε τόσο κουράγιο να τα αντιμετωπίσει όλα αυτά. Άρχισε να φέρνει τη μια δυσκολία επάνω στην άλλη.\n«Και η κάμερα Πέτρο; Δε θα με δει από την κάμερα;»\n«Δεν έχει κάμερα. Η πολυκατοικία είναι πολύ παλιά και το σύστημα του ήχου κάνει παράσιτα. Εσύ να του μιλήσεις όσο πιο χαμηλόφωνα μπορείς. Έτσι μιλάει η μάνα του. Θα τα καταφέρεις. Θα το δεις».\nΗ Βάσια παρ’ όλο που δεν ήθελε να χαλάσει στον Πέτρο αυτό που σχεδίαζε ποιος ξέρει πόσο καιρό τώρα, λιποψύχησε. Έκανε ακόμη μια αδύναμη προσπάθεια, μήπως και τον έπειθε να τα παρατήσουν.\n«Πέτρο… κοντεύει δώδεκα. Θα του πάω φαγητό στις δώδεκα το βράδυ; Ακόμη κι’ αν τον ξεγελάσω με τη φωνή μου, δε θα του φανεί παράξενο αυτό;»\n«Βάσια κορίτσι μου,» της είπε ο Πέτρος κάνοντας μια κίνηση ανυπομονησίας. «Μια προσπάθεια ακόμη θέλω να κάνω. Μη με παιδεύεις και συ τώρα! Ποτέ δεν ξέρεις τι γίνεται!»\nΗ Βάσια κατέθεσε τα όπλα.\n«Καλά εντάξει!» είπε με μισή φωνή.\nΜε την κουβέντα, έφθασαν στην Πατριάρχου Ιωακείμ.\n«Εδώ είναι!» Είπε ο Πέτρος και στάθηκε στην πόρτα της πολυκατοικίας. Η φωνή του, πρόδωσε την συγκίνησή του. Η Βάσια τον λυπήθηκε.\n«Όλα θα πάνε καλά! Θα δεις!» Του είπε και τον χάιδεψε στο μάγουλο τρυφερά. Δεν το είχε ξανακάνει. Ο Πέτρος ένιωσε έκπληκτος με την τρυφερότητά της. Μάλλον τα βλέπει σκούρα κι’ αυτή όπως κι’ εγώ και…\n« Τι να του πω;». Η φωνή της Βάσιας τον έκανε να τιναχτεί.\n«Πες του κάτι για το φαΐ. Τι λένε οι μανάδες όταν πηγαίνουν φαϊ στα παιδιά τους; αυτοσχεδίασε Βάσια! είσαι έτοιμη; Χτυπάω το κουδούνι».\nΗ Βάσια κούνησε το κεφάλι της καταφατικά, και έβηξε λίγο να προετοιμαστεί.\n«Ναι ποιος είναι;»\nΟ Πέτρος άκουσε τη φωνή του Στέλιου και ανατρίχιασε. Δεν ήταν η ίδια φωνή όπως την άκουγε απ’ το τηλέφωνο αυτά τα τρία χρόνια. Όποτε του τηλεφωνούσε, η φωνή του ήταν ζωηρή, ειρωνική, θυμωμένη και… προσποιητή!\nΗ φυσική του φωνή, ήταν αυτή πού άκουγε τώρα. Αδιάφορη! Παραιτημένη!\n«Στέλιο άνοιξε. Σου έφερα το αγαπημένο σου». Είπε η Βάσια χαμηλόφωνα, με φωνή χωρίς χρώμα. «Είπα να στο φέρω τώρα που είναι ζεστό».\n«Φύγε. Δε θέλω τίποτα. Δεν πεινάω…. Ποιο αγαπημένο μου;»\nΗ Βάσια κοίταξε τον Πέτρο ερωτηματικά.\n«Παστίτσιο» της είπε αυτός με τα χείλη του.\n«Παστίτσιο αγάπη μου! έλα άνοιξε μου! τόσο δρόμο έκανα. Και βρέχει κιόλας!»\n«Τι έπαθες και μιλάς έτσι;»\nΠάλι η Βάσια κοίταξε ερωτηματικά τον Πέτρο. Αυτός έπιασε το στήθος του σα να πονούσε.\n«Με πονάει λίγο το στήθος μου πάλι». Είπε η Βάσια. Δεν είναι τίποτα. Γεράματα!»\nΟ Μαρκίδης άφησε ένα γέλιο.\n«Εσύ γεράματα; Εσύ δε θα πεθάνεις ποτέ για να μ’ αφήσεις και μένα ήσυχο! Πρώτος θα πεθάνω εγώ! Εντάξει. Σου ανοίγω. Σπρώξε».\nΑκούστηκε το βζζζ της πόρτας, και ο Πέτρος έσπρωξε δυνατά. Την ήξερε καλά αυτή τη διολόπορτα που άνοιγε όποτε ήθελε. Μπήκαν στη μισοσκότεινη είσοδο, που μόλις φωτιζόταν από μια μικρή πλαφονιέρα. Το διαμέρισμα ήταν στον πρώτο και ανέβηκαν από τις σκάλες. Ο Πέτρος είδε από τα μισά της σκάλας την πόρτα του ανοιχτή. Το έκανε αυτό από παλιά ο Μαρκίδης. Άνοιγε, και πήγαινε μέσα να συνεχίσει ότι έκανε. Είχαν φθάσει με τη Βάσια στο τελευταίο σκαλοπάτι, όταν εμφανίστηκε στο άνοιγμα της πόρτας κρατώντας στα χέρια του ένα σι. ντι. Ο Πέτρος έτρεξε να προλάβει πριν κλείσει. Ο Μαρκίδης τον είδε, άνοιξε το στόμα του μια πιθαμή, και έσπρωξε με δύναμη την πόρτα που έκλεισε μ’ ένα δυνατό μπαμ!\nΟ Πέτρος άρχισε να χτυπάει την πόρτα με τις παλάμες του.\n«Στέλιο άνοιξε!» τον είπε Στέλιο. Μετά από τρία χρόνια που μιλούσαν στο τηλέφωνο και τον έλεγε με ότι βρισιά του ερχόταν στη γλώσσα, τώρα που τον είδε αδυνατισμένο, χλωμό, με λιγοστά μαλλιά, σαν ένα γεροντάκι τριάνταπέντε χρονών, τον… λυπήθηκε.\n«Στέλιο δυο κουβέντες θα πούμε μόνο. Άνοιξέ μου γαμώτο!»\n«Φύγε! Δεν έχουμε να πούμε τίποτα!» ακούστηκε υπόκωφα η φωνή του Μαρκίδη από μέσα. Ο Πέτρος ξέχασε πως πριν από λίγο τον είχε λυπηθεί.\n«Σου είπα άνοιξε γιατί δεν το έχω σε τίποτα να σου σπάσω την πόρτα». Του φώναξε δυνατά.\nΗ Βάσια έριξε μια ματιά στο μακρύ διάδρομο που είχε άλλες δυο πόρτες. Η μία είχε ανοίξει, και μια γυναίκα φορώντας ρόμπα και νυχτικό, καμία εξηνταριά χρονών την έκανε η Βάσια, τους κοιτούσε με περιέργεια.\n«Πέτρο μας κοιτάνε». Ψυθήρισε.\nΑυτός δεν την άκουσε. Δεν ήθελε ν’ ακούσει τίποτα τώρα. Το μόνο που ήθελε, ήταν να μιλήσει μ’ αυτό το καθήκι που του είχε καταστρέψει τη ζωή. Συνέχισε να χτυπάει με όλη του τη δύναμη.\n«Μαρκίδη άνοιξε γιατί θα μας ακούσει όλη η πολυκατοικία!» του φώναξε πάλι. Ήξερε ο Πέτρος από παλιά ότι ο Μαρκίδης, υπολόγιζε πολύ τους συγκατοίκους του, κι’ αυτά τα πράγματα δεν αλλάζουν στο χαρακτήρα.\n«Αφήστε ήσυχο τον άνθρωπο!» τους φώναξε η ηλικιωμένη γυναίκα «αφού δε θέλει να σας ανοίξει».\nΚανείς από τους δυο δεν της απάντησε.\nΟ Πέτρος έδωσε μια γερή κλωτσιά στην κλειδαριά, και η πόρτα ταρακουνήθηκε. «Άνοιξε μαλάκα. Θέλεις να σου τη σπάσω;»\nΕτοιμαζόταν και για δεύτερη όταν άκουσε τα κλειδιά. Ο Μαρκίδης άνοιξε και έκανε τόπο να περάσουν. Έκανε το χειρότερο που μπορούσε να κάνει, με έναν Πέτρο έξω από την πόρτα του εκτός εαυτού, που μπήκε μέσα σαν σίφουνας δίνοντας του ταυτόχρονα δυο δυνατά χαστούκια.\n«Είσαι αμετανόητος μαλάκα ε; ακόμη και τώρα αμετανόητος!» του έλεγε σπρώχνοντας τον στο εσωτερικό του σπιτιού.\n« Κύριε Στέλιο» φώναξε η ηλικιωμένη «θέλετε να καλέσω την αστυνομία;»\nΟ Μαρκίδης έσπρωξε τον Πέτρο και βγήκε στην πόρτα.\n«Όχι κυρία Χριστίνα! Μια μικροπαρεξήγηση είναι. Σας ευχαριστώ για το ενδιαφέρον!» Μπήκε μέσα και έκλεισε πίσω του.\n«Λοιπόν! Για λέγε τώρα πριν σε ξαναρχίσω». Είπε ο Πέτρος κατάχλομος, ρίχνοντας από μια παλιά συνήθεια μια ματιά τριγύρω.\nΗ τελευταία φορά που είχε δει αυτό το σαλόνι, ήταν η βραδιά που η σχέση του με τον καλύτερό του φίλο τελείωσε με τον χειρότερο τρόπο.\n«Τι θες να σου πω;» είπε ο Μαρκίδης με μια ηρεμία που πρόδιδε καθαρά την πάθησή του.\n«Δεν ξέρεις τι θέλω να μου πεις;» τον ρώτησε ο Πέτρος και κινήθηκε πάλι απειλητικά προς το μέρος του.\nΟ Μαρκίδης έκανε ένα βήμα πίσω, όμως δεν έδειξε να φοβάται.\nΤον ήξερε καλά τον Πέτρο και δεν τον φοβόταν. Ο παλιός του φίλος δεν ήταν ικανός να σκοτώσει. Μπορούσε να δέρνει, να γαμάει την αγάπη και την εμπιστοσύνη των φίλων, αλλά όχι να σκοτώσει. Και δεν τον φοβόταν.\nΌμως εδώ,… ο Μαρκίδης έκανε λάθος. Δεν ήξερε ότι αυτή τη στιγμή ο Πέτρος ήταν πιο τρελός κι’ απ’ αυτόν! Είχε ξεκινήσει χαράματα αυτή η αποφράδα μέρα του. Πρώτα ο πλειστηριασμός! Είχε χάσει το σπίτι του σήμερα! Μετά η απόφασή του να αυτοκτονήσει εκεί στους γκρεμούς της παραλιακής. Στάθηκε τυχερός που τον έσωσε η Φανή. Και το τελευταίο χτύπημα! Το πιο απίστευτο! Η μάνα του που τον αποκλήρωσε! Είκοσι συνεχείς ώρες να δέχεται το ένα χτύπημα επάνω στο άλλο! Τρία ολόκληρα χρόνια να δέχεται το ένα χτύπημα επάνω στο άλλο!\nΤο χέρι του Πέτρου σηκώθηκε και προσγειώθηκε με βία στο πρόσωπο του Μαρκίδη.\n«Πες μου ότι σήμερα θα το τελειώσεις αυτό που κάνεις γιατί θα σε σκοτώσω! Δεν έχω άλλη επιλογή μαλάκα. Καταλαβαίνεις τι σου λέω; Πες μου ότι σήμερα θα το τελειώσεις!» φώναξε δυνατά κάνοντας πάλι ένα βήμα μπροστά, αναγκάζοντας τον άλλον να κάνει πάλι δυο βήματα πίσω.\n«Δεν θα τελειώσω τίποτα!» είπε αυτός μ’ αυτήν την αρρωστημένη ηρεμία του, σκουπίζοντας τα αίματα από τη μύτη του. «Κι’ αν δεν έχεις καταλάβει τίποτα μέχρι τώρα, θα στο πω άλλη μια φορά για να το καταλάβεις. Αυτό που έκανες θα το πληρώσεις! Θα…\nΗ δεύτερη γροθιά τον βρήκε στο στόμα, και του έκοψε τη φόρα για περεταίρω εξηγήσεις.\nΟ Πέτρος ένιωσε τον πόνο του Μαρκίδη από την έκφρασή του. «θα αισθάνεται σαν να του ξεκολλάνε τα δόντια. Σκέφτηκε μηχανικά. Τον κοιτούσε που προσπαθούσε να μαζέψει τα αίματα από τη μύτη του και το στόμα του, που έτρεχαν ασταμάτητα. Δεν τα κατάφερε και τα άφησε να τρέχουν.\n«Μίλα πουστάρα, γιατί δε θα βγεις ζωντανός από τα χέρια μου. τι θέλεις μαλάκα να σε σκοτώσω; Ούρλιαξε ο Πέτρος και τον τράνταξε δυνατά. Το αίμα από το τράνταγμα πιτσίλισε κι’ αυτόν.\n«Ναι αυτό θέλω! Κάντο! Κάντο επιτέλους τι περιμένεις; Και μη με ξαναπείς εμένα πουστάρα γιατί και συ δε διαφέρεις και πολύ. Εσύ,…» Ο Πέτρος δεν τον άφησε να συνεχίσει. Τον άρχισε μανιασμένος στις γροθιές. Μια δυο τρεις!... τον χτυπούσε σαν λυσσασμένος, και έκανε το Μαρκίδη να γονατίσει στο πάτωμα.\nΤον είδε ν’ αλοιθωρίζει και μάνιασε περισσότερο. Ζαλίστηκε ο μαλάκας! Είπε με το νου του. τώρα θα πέσει ξερός χωρίς να έχω πετύχει τίποτα! Πήγε από πάνω του τρέμοντας και του έδωσε μια κλωτσιά στα πλευρά. Η Βάσια έτρεξε και τον τράβηξε από το μπράτσο.\n«Θα τον σκοτώσεις!» του είπε. «Αυτό θέλεις;»\nΟ Πέτρος τράβηξε απότομα το χέρι του από το κράτημα της Βάσιας, και γύρισε πάλι στο Μαρκίδη έτοιμος για τις υπόλοιπες. Όμως δε χρειάστηκαν άλλες. Αυτός είχε πέσει αναίσθητος και χωρίς τις κλωτσιές του Πέτρου.\n«Παναγία μου πέθανε;» ψιθύρισε η Βάσια.\nΟ Πέτρος έβαλε τα δάχτυλά του στο λαιμό του.\n«Όχι. Δεν πέθανε. Πάμε να φύγουμε Βάσια. Αυτός ο καργιόλης δεν παίρνει από λόγια. Και να περιμένουμε να συνέλθει, δε θα βγάλουμε άκρη».\n«Και θα τον αφήσουμε έτσι; Μπορεί να πεθάνει από αιμορραγία και… μας είδε αυτή η γυναίκα Πέτρο».\n«Εγώ φεύγω. Δε μπορώ να τον βλέπω άλλο το μαλάκα! Θα έρθεις;» Της είπε πηγαίνοντας προς την πόρτα.\nΆφησαν το Μαρκίδη πεσμένο στο πάτωμα και βγήκαν.\nΑναρτήθηκε από Γεωργία Κοτσόβολου στις 8:20 μ.μ.


CHANIA SPORTS: Στην Δόξα Παχιανών ο Γκόντζος\nΣτην Δόξα Παχιανών ο Γκόντζος\nΟ Χάρης Γκόντζος είναι το νέο μεταγραφικό απόκτημα της Δόξας Παχιανών. Ο έμπειρος επιθετικός θα προσφέρει τις υπηρεσίες του από δύο πόστα. Τόσο ως ποδοσφαιριστής, όσο κι ως μέλος του τεχνικού επιτελείου της ακαδημίας. Η σχετική ανακοίνωση:\n«Ο Α.Π.Σ. Δόξα Παχιανών με ιδιαίτερη χαρά ανακοινώνει την απόκτηση του πολύπειρου επιθετικού Χάρη Γκόντζου, που παράλληλα θα έχει θέση και στο προπονητικό επιτελείο της Ακαδημίας της ομάδας μας. Σε νεαρή ηλικία συμμετείχε σε Α' και Β' Εθνική με την Καλλιθέα, ενώ σε εθνικές κατηγορίες έχει παίξει ακόμα με ΑΟ Χανιά, Σπάθα, Ολυμπιακό Λαυρίου, Καλλονή, Ελπιδοφόρο Κηφισιάς, Αιολικό. Αγωνίστηκε ακόμα σε Άρη Βουκολιών, Μαρκό και Κεραυνό Κερατέας. Τον καλωσορίζουμε στην ποδοσφαιρική μας οικογένεια και του ευχόμαστε καλή σεζόν με υγεία.»\nΥΓ. Στην φωτογραφία ο Χάρης Γκόντζος με τον γενικό αρχηγό της Δόξας, Στράτο Μπαξεβάνη.


Μόνο Ποίηση: Όλοι εμείς οι ζωντανοί\nΑνώνυμος 23 Ιανουαρίου 2011 - 2:19 μ.μ.\nζούμε στ' αλήθεια??\nIptamenos Ollandos 24 Ιανουαρίου 2011 - 9:50 π.μ.\nΚαι εγώ νομίζω ότι αυτό ακριβώς θέλει να μας κάνει να αναλογιστούμε.\nΕυχαριστώ για το τραγούδι και ανταποδίδω εδώ: http://oldmusictreasures.blogspot.com/2011/01/john-coltrane-ole-1961.html\nEarentil Aposperiths 25 Ιανουαρίου 2011 - 8:20 μ.μ.\nΠόσες φορές δεν αναρωτηθήκαμε αν είμαστε δούλοι της σκέψης μας....\nΚαι πόσα μπορείς να συνειδητοποιήσεις για σένα διαβάζοντας τον πανάνθρωπο Πεσσόα.\nΗ ΠΕΤΑΛΟΥΔΑ 26 Ιανουαρίου 2011 - 12:54 μ.μ.\nΦΟΒΑΣΑΙ ΤΟ ΑΓΝΩΣΤΟ?\nΠου σε κάνει να λες αυτό ή το άλλο, ειδικά, άγνωστο;\n...αγνωστο , λοιπό, ποια ειναι η αληθινη ποια η ψευτικη και ποιο το ανάμεσό τους...\nπάντως εγω εδω και καιρο εχω την αισθηση πως\nπια δεν φοβάμαι..\nκαι ειμαι πολυ χαρουμενη για αυτο.\nισως ασχετο το σχόλιο?\nουτε και ξερω.\nδεν φοβαμαι ομως ιπταμενε\nκι ειναι η αισθηση αυτη συγκλονιστικη.\nκιμ οφειλεται και σε σενα, να το γνωριζεις αυτο.\nIptamenos Ollandos 26 Ιανουαρίου 2011 - 6:42 μ.μ.\nΚαλησπέρα Earentil Aposperiths,\nπράγματι δούλοι της σκέψης μας ή/και της γνώμης των άλλων.\nΤο βιβλιαράκι του Πεσσόα με τον τίτλο "Το βιβλίο της ανησυχίας" με σημάδεψε αν και το κατάλαβα πολλά χρόνια αργότερα.\nΝαι! του Πεσσόα πάλι. (νομίζω ότι το έχω αναρτήσει)\nΚαθόλου άσχετο το σχόλιο σου. Αλλά ακόμα και να ήταν σημασία έχει ότι δεν φοβάσαι να το πεις...\nΑν και με τιμά υπέρμετρα το να λες ότι οφείλεται και σε μένα, το μόνο που έχω να σου πω είναι ότι οφείλεται αποκλειστικά σε εσένα. :))


Τοπικοποίηση: Διογκώνεται το κλίμα δυσαρέσκειας\nΈνα χρόνο μετά την εφαρμογή των μέτρων του Μνημονίου ο δείκτης φτώχειας στην ελληνική κοινωνία καταγράφεται στο «εκρηκτικό» ποσοστό του 34% των νοικοκυριών. Το 66% δεν θα έχει την οικονομική δυνατότητα για μία εβδομάδα διακοπών, το 45% δεν έχει την οικονομική δυνατότητα στοιχειώδους καλής διατροφής, το 56% δεν μπορεί να αντιμετωπίσει έκτακτες και αναγκαίες δαπάνες που μπορεί να προκύψουν (π.χ. υγείας), το 50% δεν θα έχει τη δυνατότητα για ικανοποιητική θέρμανση τον επόμενο χειμώνα, ενώ το 29% δεν μπορεί να πληρώσει κανονικά λογαριασμούς ΔΕΚΟ.\nΕπιπλέον το ποσοστό ανεργίας καταγράφεται στο 19.8% του οικονομικά ενεργού πληθυσμού ενώ το 83.6% θεωρεί ισχυρή την πιθανότητα να υπάρξει μεγάλη κοινωνική έκρηξη στη χώρα τους επόμενους μήνες( έρευνα της VPRC).\nΌσον αφορά την πρόθεση ψήφου το ποσοστό δήλωσης αποχής και λευκού/άκυρου αγγίζει το 50.9%. Ο «κανένας» έχει την απόλυτη πλειοψηφία!!!\nΠαράλληλα τα ΜΜΕ προσπαθούν να σταματήσουν τη διόγκωση του κινήματος των αγανακτισμένων, παρουσιάζοντας και διογκώνοντας σαν βίαια επεισόδια κάποια περιστατικά αποδοκιμασίας των πολιτικών. Έτσι για μια άλλη φορά δοκιμάζουν τη επιτυχημένη συνταγή να παρουσιάζουν το κίνημα σαν βίαιο. Έτσι υπάρχουν πιθανότητες να το συρρικνώσουν και να μη κατεβαίνουν πια οι απλοί πολίτες και στους αγανακτισμένους θα μείνουν μόνο τα μπλοκ των αριστερών και αντιεξουσιαστών, τα οποία θα είναι εύκολο να καταστείλουν στη συνέχεια με τα ΜΑΤ και τις «λοιπές δημοκρατικές δυνάμεις».\nΑυτό φαίνεται καθαρά με τη περίπτωση της Κέρκυρας:\nOι βουλευτές αποφάσισαν από μόνοι τους να αποχωρήσουν με καΐκι, προκειμένου να αποφύγουν τις αποδοκιμασίες των πολιτών, ενώ αρκετοί παραδέχθηκαν με δηλώσεις τους πως δεν υπήρξε κανένα επεισόδιο ή ρίψη πέτρας. Με μεγαλοποιημένα ρεπορτάζ σε αρκετούς ειδησεογραφικούς σταθμούς και εφημερίδες, οι δημοσιογράφοι τους, προσπάθησαν να δημιουργήσουν από μόνοι τους το θέμα, με ερωτήσεις τους στους παρευρισκόμενους βουλευτές.\nΣύμφωνα με μέλος της συντονιστικής επιτροπής των Αγανακτισμένων Κέρκυρας τα πράγματα εξελίχθηκαν διαφορετικά(από το tvxs.gr):


Michelin Primacy 4 205/45R16 83W - Ελαστικά Michelin Αγρίνιο\nMichelin Primacy 4 205/45R16 83W.Ασφαλές όταν είναι καινούριο,Ασφαλές και όταν φθαρεί.\nΤο καλοκαιρινό ελαστικό-ορόσημο της Michelin. Εξαιρετικές επιδόσεις στο Φρενάρισμα σε βρεγμένο οδόστρωμα όταν είναι καινούριο και όταν φθαρεί χάρη στις τεχνολογίες Evergrip. Νο 1 σε διάρκεια ζωής.\nΓΙΑΤΙ ΑΥΤΟ ΕΙΝΑΙ ΤΟ ΚΑΤΑΛΛΗΛΟ ΕΛΑΣΤΙΚΟ ΓΙΑ ΜΕΝΑ;\nΕξαιρετικές επιδόσεις στο φρενάρισμα σε βρεγμένο οδόστρωμα όταν είναι καινούριο και όταν φθαρεί, χάρη στις Τεχνολογίες EverGrip.\nΝο 1 σε Διάρκεια Ζωής.\nΔιαρκεί έως και 18000 χιλιόμετρα περισσότερο από όλα τα premium ελαστικά.\nΤΙ ΥΠΑΡΧΕΙ ΠΙΣΩ ΑΠΟ ΑΥΤΟ;\nΒελτιωμένο Σκάλισμα με Επιδόσεις που Αντέχουν στο Χρόνο.\nΜε το νέο σκάλισμα πέλματος που δίνει έμφαση στην ασφάλεια, το Michelin Primacy 4 διατηρεί υψηλό επίπεδο ικανότητας απομάκρυνσης νερού ακόμα και όταν φθαρεί. Το νέο σκάλισμα παρέχει 22% περισσότερο χώρο για την απομάκρυνση νερού.\nΧάρη στα τελευταίας γενιάς, υψηλών επιδόσεων μείγματα γόμας.\nΜε το τελευταίας γενιάς μείγμα γόμας υψηλών επιδόσεων, το Michelin Primacy 4 προσφέρει εξαιρετικές επιδόσεις στο φρενάρισμα σε βρεγμένο οδόστρωμα, τόσο όταν είναι καινούριο όσο και όταν φθαρεί, χωρίς συμβιβασμούς ως προς τη διάρκεια ζωής του ελαστικού.\nΚαινοτόμος ένδειξη βάθους πέλματος.\nΓια να απολαμβάνετε μία ακόμα ακλύτερη εμπειρία οδήγησης με το MICHELIN Primacy 4,ο καινοτόμος δείκτης φθοράς του πέλματος σας βοηθά να καταλάβετε πότε χρειάζεται να αλλάξετε τα ελαστικά σας.\nΎψος / Προφίλ 45\nΔείκτης Φορτίου 83\nΕξωτερικός Θόρυβος 68 db\nMichelin Pilot Sport 3 205/45ZR16 87W XL\nBF Goodrich G-grip 205/45R16 83V\nTigar High Performance 205/45R16 87W XL\nKormoran Road Performance 205/45R16 87W XL\n2 * One


Πινγκ πονγκ: Πρώτευσε ο Γιαννακούρης στο τουρνουά της Ηλείας! - Sportsland\nΠινγκ πονγκ: Πρώτευσε ο Γιαννακούρης στο τουρνουά της Ηλείας!\nΑρχική / Πινγκ Πονγκ / Πινγκ πονγκ: Πρώτευσε ο Γιαννακούρης στο τουρνουά της Ηλείας!\nΗ Ηλεία και η Αμαλιάδα έδωσαν συνέχεια στο περσινό εγχείρημα με διεξαγωγή τουρνουά σε ανοιχτό χώρο και κατάφεραν πάλι να βρουν καλή ανταπόκριση, να προβάλλουν και να τιμήσουν το άθλημα. Στις 30 Ιουλίου και στη 1 Αυγούστου από κοινού ο Αρίων Αμαλιάδας και η ομάδα βετεράνων του ίδιου σωματείου (που έχει την ονομασία «Γανυμήδης») διοργάνωσαν με επιτυχία στο προαύλιο του 1ου Δημοτικού Σχολείου της όμορφης κωμόπολης το 2ο τουρνουά επιτραπέζιας αντισφαίρισης.\nΤο αφιέρωσαν μάλιστα, στη μνήμη του αθλητή του συλλόγου Βασίλη Βασιλικιώτη, ο οποίος σκοτώθηκε σε αυτοκινητιστικό δυστύχημα πριν μερικούς μήνες. Σχηματίστηκαν όμιλοι παιδιών, γυναικών και ανδρών και πήραν μέρος συνολικά περίπου 30 αθλητές κι αθλήτριες από τον νόμο Ηλείας, την Πάτρα και την Αθήνα. Στους άνδρες κατέκτησε (όπως και πέρσι) την 1η θέση ο Πέτρος Γιαννακούρης. Στις γυναίκες αναδείχτηκε νικήτρια η Δήμητρα Τσάκωνα και στην παιδική κατηγορία η Νεφέλη Καφάτου, η οποία παρεμπιπτόντως είναι μόλις 9 ετών και στον ελληνικό πίνακα αξιολόγησης βρίσκεται στο νούμερο 14 των παγκορασίδων.


Ο Barry Gusi, είναι ο Πρόεδρος του Ιδρύματος που απονέμει το επίζηλο Βραβείο Ειρήνης. Κατά την έκφρασή του: «Κάθε χρόνο το Ίδρυμα Gusi τιμά στην Μανίλα άτομα από όλη τη γη με εξαίρετες επιδόσεις στον κλάδο τους και στην υπόθεση της ειρήνης, τα οποία μοχθούν για το καλό της ανθρωπότητας κι όλου του κόσμου».\nΣτήριγμα στη ζωή και το έργο του Barry είναι η σύζυγός του Evelyn Tantamco Gusi, που σαν γιατρός φροντίζει για την υγεία πολλών άπορων παιδιών και ενηλίκων. Όπως μας είπε: «Στηρίζω τον σύζυγό μου στο έργοτου για την προώθηση της ειρήνης. Όλοι παίζουμε κάποιο ηγετικό ρόλο κάποτε. Οι μάνες ανατρέφουμε τα παιδιά μας και επεκτείνουμε το πρότυπο της αρμονικής οικογένειας στην κοινωνία, όπου αναλαμβάνουμε κατόπιν άλλους σημαντικούς ρόλους».\nΣτους βραβευμένους περιλαμβάνεται ο Αμερικανός αρχαιολόγος Farland Stanley, που είπε ότι «χρειάζεται ο καθένας μας να βάλει πρώτα την ειρήνη στην καρδιά του αν φιλοδοξεί να την απλώσει κι αλλού στη Γη».\nΆλλοι που τιμήθηκαν είναι ο Αντιπρόεδρος της Δημοκρατίας του Παλάου Elias Camsik Chin, ο φιλάνθρωπος Yu Pang Lin από την Κίνα, ο Γερουσιαστής Ney Robinson Suasuna απ την Βραζιλία, κι ο ερευνητής Peter Schantz από τις Ηνωμένες Πολιτείες. Ο τελευταίος τόνισε ότι «η καλή υγεία είναι ανθρώπινο δικαίωμα και πως δίχως αυτήν καμιά προσπάθεια κατοχύρωσης των ανθρωπίνων δικαιωμάτων δεν είναι πλήρης».\nΜιλώντας σε μια κατάμεστη από κόσμο αίθουσα ο κ. Μίχαλος είπε: «Από το 2005 που ανέλαβα ως Γενικός Γραμματέας του Υπουργείου Οικονομικών κύριο έργο μου είναι η εξάρθρωση του παράνομου εμπορίου για να καταπολεμηθούν η ανεργία και η ανισότητα στον ανταγωνισμό».\nΤο Βραβείο Ειρήνης για Δημοσιογραφία επιδόθηκε στον Γιώργο Μπίστη, Διευθυντή της Ελληνικής Υπηρεσία της «Φωνής της Αμερικής», που το αφιέρωσε με υπερηφάνεια στην Ελληνοαμερικανική παροικία η οποία, όπως είπε, «προστατεύει βασικές αρχές του Ελληνισμού, όπως η ελευθερία και η δημοκρατία, πάνω στις οποίες είναι θεμελιωμένη και η θετή μου πατρίδα, οι ΗΠΑ».


ΕΝΑ ΒΙΩΜΑ ΜΕ ΕΠΙΚΕΝΤΡΟ ΤΟΝ ΠΡΟΦΗΤΗ ΗΛΙΑ - Ενωμένη Ρωμηοσύνη\n20 Ιουλίου 2015 σε ΑΛΗΘΙΝΕΣ ΙΣΤΟΡΙΕΣ\nΠρέπει να ήταν αν θυμάμαι καλά το 2007. Μέχρι τότε ζούσα στη Προ Χριστού εποχή όπως λέει και ένας φίλος, εννοώντας ότι βρισκόμουνα μακρυά από τον Χριστό μας και την εκκλησία του.\nΈνα χρόνο πριν είχε γίνει ένα συνταρακτικό γεγονός το οποίο με έκανε να σκεφθώ ότι αυτοί όλοι οι “χαζοί” που μιλάνε για Χριστό ή όλοι αυτοί οι “επιχειρηματίες” -όπως πίστευα τότε-με τα μαύρα ράσα που κλεινόντουσαν στις εκκλησίες και δοξολογούσαν τον Κύριο Ιησού Χριστό, την Παναγία μας και τους Αγίους μας, ήταν μόνο για “κονόμα”, για χρήματα. Ένα τσούρμο ανθρώπων που τους έχουν παρασύρει οι παπάδες απλά για να τους παίρνουν τα χρήματα.\nΣκέφτηκα λοιπόν ότι κάπου πρέπει να έχω λάθος και πρέπει να ξαναδώ κάποια πράγματα από την αρχή.\nΣυμφωνούσε και η γυναίκα μου σε αυτό.\nΑπό την εφηβεία, ήμουνα στην νύχτα και γυρνούσα ,από τα μαγαζιά και τις ατελείωτες νυχτερινές απολαύσεις. Ο Χριστός δε χωρούσε σε αυτό το γεμάτο πρόγραμμα. Όμως σίγουρα κάτι δεν πήγαινε καλά. Κάπου είχα λάθος. Κάτι μου είχε διαφύγει εξ’ ολοκλήρου.\nΟ Κύριος με οδήγησε σ’ ένα άνθρωπο -λαϊκό- από την Βόρεια Ελλάδα, χαρισματικό, ο οποίος μας βοήθησε οικογενειακώς να βρούμε τον δρόμο μας εξηγώντας κάποια πράγματα και δίνοντας μας τις απολύτως απαραίτητες κατευθύνσεις για κάθε χριστιανό, του πνευματικού, του εκκλησιασμού και του υπέρτατου θείου δώρου, της Θείας Κοινωνίας.\nΚάποια στιγμή, μας κάλεσε οικογενειακώς στο σπίτι του για φαγητό. Αφού φάγαμε, μας πρότεινε να πάμε σ΄ένα παρεκκλήσι για να κάνουμε μια παράκληση. Δεν ήξερα τι ήταν η παράκληση αλλά δεχθήκαμε.\nΤο παρεκκλήσι ήταν κοντά στην Αριδαία και ήταν Προφήτης Ηλίας.\nΜπαίνοντας στην εκκλησάκι αισθάνθηκα μια περίεργη αίσθηση ηρεμίας , οικειότητας και ψυχικής γαλήνης . Ο Χαράλαμπος όπως ήταν το όνομα του, πριν ξεκινήσουμε την παράκληση μου είπε :\nΕάν έρθουν διάφοροι άνθρωποι μην ανησυχήσεις. Θα θέλουν να μας διακόψουν. Εμείς θα συνεχίσουμε την παράκληση στον Προφήτη μας. Δεν μπορούν να μας πειράξουν. Η απάντηση μου -του νυχτόβιου εγωιστή- ήταν : “εάν έρθει κανένας και θέλει “τσαμπουκά” άφησε τον σ΄εμένα”. Ο Χαράλαμπος χαμογέλασε και μου είπε ότι δεν θα χρειαστεί να τσακωθώ με κανέναν.\nΞεκινήσαμε την παράκληση και ύστερα από 5 λεπτά κατέφθασε ένα αμάξι. Το παρεκκλήσι είναι σε σημείο όχι εύκολα προσβάσιμο και όχι σε πέρασμα . Η εμφάνιση ανθρώπων εκεί ήταν περίεργη από μόνη της. Κατέβηκαν 2 άντρες οι οποίοι ήρθαν κοίταξαν μέσα -δεν μπήκαν- , χτύπησαν το τζάμι της πόρτας της εισόδου του ναού δυνατά και έφυγαν. Εγώ αγρίεψα. Ήθελα να βγω έξω και να τους μετρήσω τα πλευρά όπως λένε και στο χωρίο μου μιας και με όπως περιέγραψα , είχα οικειότητα με τους καυγάδες λόγω νύχτας αλλά και λόγω ικανοτήτων (κάτοχος μαύρης ζώνης και 2 Dan). O Χαράλαμπος μου έκανε νόημα να ηρεμήσω και μου θύμισε αυτά που μου είπε στην αρχή. Συνεχίζοντας την παράκληση, ύστερα από λίγο κατέφθασε άλλο όχημα με ένα άνδρα με δυνατά την μουσική. Δεν κατέβηκε κάτω και δεν ήρθε στην εκκλησία. Αφού έκατσε λίγο και μας ενόχλησε με την μουσική , αποχώρησε. Ο Χαράλαμπος ατάραχος συνέχιζε.\nΤότε κατάλαβα τι ήταν αυτοί. Απεσταλμένοι, να μας διακόψουν την παράκληση στον Προφήτη Ηλία μας και με προφανή σκοπό να γυρίσουν εμένα και την οικογένειά μου εκεί μου ήμασταν. Μακρυά από τον Χριστό μας και τους Αγίους του. Δε τόλμησαν να μπούν στο Ιερό Ναό του Προφήτη Ηλία.\nΣτο τέλος της παράκλησης ένιωθα μια παρουσία κοντά μου αλλά με ηρεμούσε και με γαλήνευε. Το ένιωσαν και οι υπόλοιποι. Ίσως να ήταν η ιδέα μας , ίσως πάλι να ήταν ο Προφήτης Ηλίας που μας δέχθηκε στο σπίτι του. Ίσως πάλι να ήταν και κάποιος άλλος Άγιος του Θεού που ήρθε να ευλογήσει εμάς τους άχρηστους και αχάριστους εγωιστές, και την προσπάθεια που μόλις ξεκινάγαμε. Την προσπάθεια να γίνουμε αυτό που οφείλουμε όλοι στον δημιουργό μας και ήταν οι παππούδες μας και οι γιαγιάδες μας.\nΗθικοί και καλοί Χριστιανοί και άνθρωποι.\nΟ μεγαλοδύναμος ιερέας, η δίωξη του και η επιλεκτι...\n7 ανοικτές πληγές στη δυστοπία του “Covid-19” Προβ...\nΑΓΙΟΣ ΙΩΑΝΝΗΣ ΠΡΟΔΡΟΜΟΣ ΕΝΑ ΒΙΩΜΑ ΜΕ ΕΠΙΚΕΝΤΡΟ ΤΟΝ ΠΡΟΦΗΤΗ ΗΛΙΑ


Άδωνις Γεωργιάδης: Οι δεσμεύσεις για τα μέτρα στήριξης και η κόντρα με τον ΣΥΡΙΖΑ για την ανάπτυξη - Newsbomb - Ειδησεις - News\nΠΟΛΙΤΙΚΗ 14/12/2020 20:54\n«Όλοι βουλευτές του ΣΥΡΙΖΑ τι μας λέγατε εδώ και έξι μήνες ασταμάτητα; Ότι η Ελλάδα ήταν η μόνη χώρα που είχε μπει στην ύφεση πριν από την κρίση του κορονοϊού. Αυτό ήταν το βασικό επιχείρημα του ΣΥΡΙΖΑ ως προς την κριτική του στην κυβέρνηση Μητσοτάκη. Αυτό στηριζόταν ότι σύμφωνα με τα προσωρινά στοιχεία της ΕΛΣΤΑΤ είχαμε συγκριτικά με το τρίτο τρίμηνο του 2019 - 0,7% ύφεση και είχαμε ανάπτυξη κατά 1%. Τι λένε τα τελικά στοιχεία όμως; Τελικά το -0,7% έγινε + 1%.